Ne, ne, nisu milenijalci krivi\nYou are at:Home»Prethodna izdanja»128»Ne, ne, nisu milenijalci krivi\nGeneracija milenijalaca je već uveliko prisutna u poslovnom svetu. Čime su vođeni, šta su im prioriteti, kako kompanije greše u pogledu njih i kakve veze brendovi, igrice, tehnologija, freelance i start-up kultura imaju sa svim tim?\nU današnje vreme je lako biti freelancer, pod uslovom da znate da bar jednu stvar radite OK i da ste vrlo vešti u korišćenju novih tehnologija.\nNije slučajno što su se pravi freelance poslovi i mogućnost da neko zaista od toga živi razvili tek u poslednjih desetak godina. Naravno da je i ranije bilo ljudi koji su radili honorarno ili samostalno kao stručnjaci, ali veliki skok se pojavio tek u poslednje vreme. To su omogućile dve stvari: jedno je tehnološki razvoj, a drugo je promena sistema vrednosti i prioriteta koji to sada omogućava.\nI sve to se skupilo u jednoj generaciji.


Ambruš: Integracija Petrohemija u NIS što pre – šteta da propadne tako dobra fabrika koja može biti još bolja | 013 info\nSputnjik\tSre, 25/11/2020 - 00:06\nBivši generalni direktor HIP Petrohemije a sada predstavnik državnog kapitala u Nadzornom odboru te kompanije založilo se za integraciju Petrohemije u NIS u što kraćem vremenskom roku.\n„ Ako se to ne desi, znači da smo imali po ko zna koji put iskazivanje namera za Petrohemiju a bez postignutog dogovora. Ako i ovog puta bude tako, biću teško razočaran. Šteta da propadne jedna tako dobra fabrika kao što je Petrohemija, koja može biti mnogo bolja, na korist svih“, rekao je on u intervjuu za Sputnjik.\nOn se nada da će posle prošlonedeljnih najava sa vrha konačno biti dogovoreno strateško partnerstvo NIS-a i Petrohemije, odnosno integraciju Petrohemija u NIS.\nAmbruš je rekao da to strateško partnerstvo traje više od 40 godina jer je prekoputa Petrohemije Rafinerija NIS-a odakle stiže sirovina.\nPodsetio je da je veliki problem za Petrohemiju bila prodaja Rafinerije i NIS-a bez istovremene prodaje Petrohemije ali održano snabdevanje sirovinom.\n„Da nije bilo mogućnosti da snabdeva sirovim benzinom iz Rafinerije nafte u Pančevu Petrohemija bi stala i do sada bila ugašena, a NIS bi morao ne tako male količini tog proizvoda izvozi i pravi velike gubitke“, naveo je on.\nIstakao je da su se uslovi za kupovinu sirovog benzina menjali tokom vremena u zavisnosti da li je NIS bio državni ili privatizovan, i ocenio da je to bilo uglavnom nepovoljno za Petrohemiju, ali je povoljno za Petrohemiju bilo da je mogla da radi.\nOn je podsetio da je Petrohemija radila sve vrema, bila u vrhu izvoznika iz Srbije a sada je deveti izvoznik.\n„NIS će čim preuzme Petrohemiju biti veći izvoznik, a ukoliko se pristupi koncipiranju i projektovanju, i izgradnji fabrike polipropilena čiji kapacitet može da i do 180 hiljada tona godišnje, to znači nekih novih 180 miliona dolara. A investicija je od oko 150 miliona dolara“, objašnjava on.\nSa integrisanjem petrohemijske proizvodnje NIS će biti ubedljivo najveći izvoznik iz Srbije, i ubedljivo najveći regionalni naftno hemijski kompleks, pa čak konkurentan i okolnim naftno hemijskimkompleksima koji se smatraju svetski značajnim, naglašava Ambruš.\nPetrohemijski kompleks ima integrisan kompanija MOL a NIS sa integrisanjem Petrohemije i njenim razvojem biće mnogo konkurentniji od MOL-a, smatra on.\nOn naglašava da zbog visokog kvaliteta Petrohemija nikad nije imala problema sa plasmanom svojim proizvoda koji su mnogo bolji nego oni koje proizvode petrohemije integrisane u MOL.\n„ Jedna od prednosti integrisanih kompanija je da mogu balansirati, kada je neodgovarajuća cena derivata oni povećaju proizvodnju petrohemijskih proizvoda i tako čuvaju svoje prihode. I obrnuto, ako je veća dobit na proizvodnji derivata onda smanje proizvodnju petrohemijskih proizvoda ili ih drže u zalihama i prodaju kada poratu cene. Kriza je u svetu, pa potrošnja derivata manja a potrošnja polimernih proizvoda raste“, objasnio je on.\nAmbruš je rekao da je šteta što integracija Petrohemije nije izvršena u trenutku prodaje naftnog dela NIS-a.\nDodao je da su od tada bila velika ulaganja u NIS-u ali i da je Petorhemija povećala kapapicet PEVG koji danas može da proizvede i više od 120.000 tona godišnje, da je modernizovan PENG i da će sledeće godine biti završena višegodišnja modenizacija fabrike Etilen.\n„ Nismo čekali, u granicama svojih mogućnosti, radili na poboljšanju tehnologije i energetske efikasnosti, i smanjenju ekološke štetnosti“, rekao je on.\nAmbruš je podsetio da se i rafinerijske otpadne vode prerađuju u postrojenju Petrohemije, i da je iako je reč o efikasnom postrojenju treba očekivati da će i ono biti poboljšano čim se bude završila integracija i započeo zajednički rad.\n„ Kad bih ja odlučivao tražio bih pre svega da integrišu Petrohemiju. Da Srbija za Petrohemiju traži neku veliku komercijalnu nadoknadu po meni bi bila takođe greška, jer Petrohemija iz godine u godinu gubi svoju vrednost. Postoje i određena istorijska zagađenja iz prethodnih 40 godina rada, treba ih zbrinuti uz pomoć međ zajednice i države Srbije“, rekao je on.\nAmbruš kaže da je čuo da je NIS spreman sam da finansira fabriku polipropilena.\n„ Kao stručnjaka me to ne interesuje, interesuje me da se napravi, i da više propilen ne izvozimo i mi i oni, i da tako gubimo na svakoj ton“, smatra on.\nKako kaže za deo poslova oko izgradnje te fabrike ima stručnog kadra i u Petrohemiji i u Rafineriji.\nOpisujući stanje u Petrohemiji on je kao deo problema istakao da je Petrohemija godinama bez prijema radne snage, dok se u međuvremenu dogodio veliki odliv zbog odlazaka u penziju.\nOcenio je da su plate Petrohemičara od 2009. godine znatmo umanjenje, i da su sada najmanje plate u hemijskoj industriji u Srbiji.\n„ Vlada Srbije odobrila prijem, u zadnjem trenutku, oko stotinak mlade radne snage iz Pančeva, vršimo intenzivu obuku i prijem“, rekao je on.\nDodao je da će integracija doneti i to da svako ko zna da radi, i daje doprinos u radu fabrika, dobije odgovarajuću nadoknadu.\nPANČEVO: Radnici još uvek popravljaju toplovod na Kotežu\nPANČEVO: Polomljena mlada stabla na Misi (FOTO)\nDveri predlažu: Izabrati koministre iz opozicije\nBritanski soj korone stigao u Srbiju?


Alergije - epidemija 21. veka - Sputnjik Srbija\n22:24 16 Jun 2021\nUživo: Golčina Lokatelija – Italija duplirala prednost! /uživo/\nAlergije - epidemija 21. veka\n23:28 02.05.2015 (osveženo 16:19 05.10.2015) Preuzmite kraći link\nGotovo svako dete rođeno u Evropi ima neki oblik alergije, a prema prognozama stručnjaka, 2021. godine alergije disajnih puteva prete da postanu vodeći uzročnik oboljevanja u svetu.\nAko vam uživanje u prolećnom suncu i toplim danima kvari neprestano kijanje, svrab očiju, sekrecija iz nosa i drugi neprijatni simptomi, najverovatnije nije reč o običnoj prehladi, već o alergijskoj reakciji.\nAlergolog dr Rajica Stošović sa Klinike za alergologiju i imunologiju KCS, za Sputnjik objašnjava kako prepoznati simptome alergija disajnih puteva i kako se sa njima boriti.\nOsetljivost na alergene koji se pojavljuju u sezoni proleća, manifestuje se, pre svega, na disajnim putevima. Ove bolesti su poslednjih decenija, a naročito poslednjih godina, jako učestale, a njihov broj je svakog dana u porastu.\nTakođe, one imaju ogroman, kako medicinski, tako i socijalni i ekonomski značaj, jer predstavljaju orgoman društveni problem, kaže dr Stošović.\nBroj alergija je u poslednje tri decenije utrostručen, pa danas imamo pravu epidemiju i one su postale bolest 21. veka, upozorava dr Stošović.\nSkoro svako dete rođeno u Evropi ima neki oblik alergije, a prognoze govore da će 2021. godine, alergije disajnih puteva biti vodeći uzročnik oboljevanja u svetu i predstavljati najučestalije hronične nezarazne bolesti, ispred danas vodećih koronarnih bolesti.\n© Flickr / William Brawley\nOve tegobe pojavljuju se iznenada, u određenom delu godine, pa ljudi koji znaju da imaju problem sa alergijama ove siptome dobro poznaju i lako razlikuju od prehlade. Na žalost, sve je više ljudi koji nikada ranije nisu bili alergični, ali počinju da ispoljavaju ove simptome kao posledicu alergije na neki od spoljnih faktora.Karakteristični, prvi siptomi alergija disajnih puteva su svrab i peckanje u očima, suzenje očiju, kijanje u seriji, obilna vodenasta sekrecija iz nosa, svrab i zapušenost nosa, svrab u grlu, ušima ili po telu. Neki ljudi pored svega toga imaju i stezanje u grudima, osećaj nedostatka vazduha, suv kašalj, pa čak i napade gušenja, objašnjava naš sagovrnik.\nKvalitet života ljudi koje muči ovo oboljenje je u velikoj meri narušen. Neprijatni simtomi ometaju ih u svakodnevnim aktivnostima, često uzrokuju malaksalost i pospanost, smanjuju koncentraciju za obavljanje svakodnevnih i radnih zadataka. Kod dece koja su alergična često se javlja nemogućnost da normalno uče, prate nastavu ili da uživaju u igri.\nAlergološkim ispitivanjima potvrđuje se alergijska priroda ovih simptoma. Reč je o detektovanju osetljivosti na neke od alergena putem krvi, odnosno in vitro testovima, kao i in vivo testovima, odnosno probama na koži pacijenata. Na osnovu kliničke slike i pozitivnih testova koji potvrđuju alergijsku prirodu bolesti, uvodi se odgovarajuća terapija.\nAlergije disajnih puteva obuhvataju alergijski konjuktivitis, alergijski rinitis i alergijisku bronhijalnu astmu. Podjednako ugrožavaju gotovo čitavu populaciju, odnosno njihova učestalost je skoro jednako zastupljena u svim starosnim grupama.\nGlavni uzročnici — genetika, način života i okruženje\nUzorčnici alergijskih reakcija najčešće potiču od biljaka, jer se polenov prah prenosi vazduhom, pa se alergijske reakcije krajem aprila učestalo javljaju.\nTakođe, osobe koje u nekom trenutku svog života ispoljavaju alergijsku reakciju, za to najverovatnije imaju neku naslednu predispoziciju.\nPraksa međutim pokazuje da veliki broj pacijenata ima simptome alergije disajnih puteva, iako nema nikoga u porodici ili među bližim srodnicima koji imaju tu vrstu problema, kaže dr Stošović.\nKod njih se sklonost ka oboljevanju javila kao posledica načina života i faktora okoline.\n„U porodicama je danas sve manje dece i sve je manje izvora bakterijskih infekcija u dečjem uzrastu. U lečenju je prisutno sve više antibiotika, uslovi stanovanja su gotovo sterilni, pa nemogućnost organizma da se susretne i prokuži bakterijama u tom uzrasnom dobu, zapravo daje predispoziciju da naš imuni sistem neadekvatno reaguje na spoljne faktore i da uslovi nastanak alergija“, ističe dr Stošović.\nU okruženju je prisutan sve veći broja zagađivača — dima, smoga, prašine, kao i polena koji spadaju u najveće globalne aerozagađivače, što predstavlja faktor rizika za nastanak alergija. Život u urbanim uslovima, specifičan kvalitet vode i hrane koju unosimo, takođe u velikoj meri doprinosi nastanku alergija, kaže naš sagovornik.\nBorba protiv alergija — od lekova do promene navika\nKrajem 20. veka na ovom problemu radio je veliki broj istraživača i naučnika, pa se danas govori o tri globalne strategije za borbu protiv alergija.\nPrva, preventivna mera je predupređivanje kontakta sa uzročnicima njihovog nastanka.\n„U sezoni kada je visoka koncentracija polena u vazduhu, osobe koje su alergične u prirodu treba da izlaze pod terapijom, a po povratku polen treba ukloniti tuširanjem i pranjem odeće. Klima uređaji u stanu, automobilu ili poslovnom prostoru treba da sadrže filter za polen, a prostorije treba provetravati kasno popodne i noću, kada koncentracija polena nije visoka“, poručuje dr Stošović.\nJaki alergeni takođe mogu biti i kućna prašina, grinje i kućni ljubimci, pa ih uklanjanjem vunenih prekrivača, itisona i tepiha treba eliminisati iz prostora u kojem boravimo.\nMeđutim, moderna borba protiv alergija zasniva se na savremenoj farmakološkoj terapiji, koju određuje specijalista — alergolog, nakon postavljene dijagnoze, kaže dr Stošović.\nTreća globalna strategija u borbi sa alergijama je imunoterapija, odnosno primena vakcina koje ne samo da otklanjaju simptome, već i uzrok alergija, primoravajući organizam da stiče toleranciju na alergene koji izazivaju bolest.\nDr Stošović kaže da na taj način imamo mogućnost trajnog izlečenja i istovremeno smanjujemo potrebu za lekovima.\nImunoterapija se, sa velikim uspehom, može primeniti već kod dece od 5 godina, dok je gornja granica za njenu primenu 65 godina.\nDanas se kombinuju sve tri strategije i uveliko se postižu značajni rezultati, pa se kvalitet života bolesnika, koji je u velikoj meri narušen ovom bolešću, značajno poboljšava, kaže naš sagovornik.\nZahvaljujući ovim merama, poslednjih godina gotovo da je promenjen karakter alergija disajnih puteva, one su stavljene pod kontrolu, a njihov tok je promenjen.\n„To na žalost još uvek nije dovoljno, ali jeste veliki napredak u sagledavanju mogućnosti da se izborimo sa ovom pošasti 21. veka“, zaključuje dr Stošović.\nalergije, zdravlje, Radojica Stošović, Srbija\n22:16 Litvanija optužuje Rusiju za narušavanje vazdušnog prostora\n22:15 Golčina Lokatelija – Italija duplirala prednost! /uživo/\n22:15 Gujon: Francuski volonteri stigli na KiM, uskoro podela paketa\n22:11 Kremlj: Nema razloga da se Amerika izbaci sa ruskog spiska neprijateljskih zemalja\n21:57 „Idi dođavola! Nipošto!“ - Osnivač Pink Flojda odbio primamljivu ponudu prvog čoveka Fejsbuka\nVeliki si, Novače – neprocenjiva reakcija dečaka na poklon Srbina /video/


Ministarstvo obesmišljava konkurse\nAsocijacija onlajn medija (AOM) saopštila je danas da je iznenadjena i zabrinuta zbog nedavnih istupa Ministarstva kulture i informisanja i ministra Ivana Tasovca, u kojima se navodi da ministar može „sam, bez konsultacija sa članovima konkursne komisije da izmeni njihovu odluku“.\n„Takav stav obesmišljava koncept i smisao konkursnog sufinansiranja javnog interesa u medijskoj sferi i svrhu postojanja stručnih komisija za ocenu kvaliteta predloga medijskih projekata“, naveo je AOM u saopštenju.\nOcenjuje se da takvo tumačenje ministarstva samo „daje vetar u ledja“ organima upravljanja na svim nivoima, koji su već počeli da predloge konkursnih komisija posmatraju kao savetodavne, umesto kao obavezujuće, i da novac gradjana raspodeljuju po svom nahodjenju, bez jasnih i javno obrazloženih kriterijuma.\n„Ministarstvo ovakvim tumačenjem zakona i podzakonskih akata sputava ostvarenje javnog interesa u sferi javnog informisanja, čemu je osnovni garant upravo stručnost i nezavisnost komisija koje odlučuju o raspodeli novca za medijske projekte. Umesto da radi na jačanju integriteta i stručnosti konkursnih komisija, Ministarstvo kulture i informisanja njihovu ulogu svodi na protokolarnu“, piše u saopštenju.\n„Ovo može da se shvati samo kao pritisak ministarstva da komisija promeni svoje odluke ili kao priprema terena da se njihove odluke ponište u skladu sa potrebama vlasti“, piše u saopštenju.


NOVI SAD – Elektrovojvodina je u prvoj polovini ove godine zabeležila naplativost od 98,73 odsto, čime je ostvarila ubedljivo najbolji rezultat u distributivnoj delatnosti u Elektroprivredi Srbije. Ovim je prebačen planski ali i prošlogodišnji procenat naplate, koji je iznosio 97,66 odsto – saopšteno je nedavno iz ove kompanije.\nKako kažu u Elektrovojvodini, ovogodišnji rezultat u naplati još je i vredniji ako se uzme u obzir da su elektroenergetski uslovi rada u zimskom periodu bili složeni, uz proglašenu vanrednu situaciju zbog veoma niskih temperatura u februaru.\n– U tom periodu, nakon uspešnog prevazilaženja vanredne situacije i bez značajnijih prekida u snabdevanju građana, Elektrovojvodina je obezbedila energetsku stabilnost, a u bliskom kontaktu s kupcima i primenom raspoloživih rešenja uspela da postigne naplatu bolju od prošlogodišnje – saopšteno je na sajtu ovog preduzeća. Takođe piše i da su stvoreni uslovi da se planirane investicije i poboljšanja u održavanju elektroenergetske infrastrukture u Vojvodini do kraja tekuće godine u potpunosti realizuju. Time je, kako se navodi, Elektrovojvodina učvrstila poziciju najvećeg kontinuiranog investitora u pokrajini i glavni oslonac u razvoju privrede i unapređenju kvaliteta života građana.\njugoistočne i srednje Evrope\nUspeh Elektrovojvodine je priznat i u regionu. Direktor Elektrovojvodine dr Tihomir Simić proglašen je 5. jula u Sarajevu za najmenadžera 2012. za region jugoistočne i srednje Evrope.\nDirektoru Elektrovojvodine, koji je na tu funkciju imenovan kao stručnjak na predlog Lige socijaldemokrata Vojvodine, ovo priznanje dodeljeno je „zbog postignutih vrhunskih rezultata u poslovanju, modernizaciji i sveukupnom unapređenju rada u oblasti energetike i razvoju potencijala obnovljivih izvora energije“.\nNagradu Tihomiru Simiću uručio je ministar spoljne trgovine i ekonomskih odnosa Bosne i Hercegovine Mirko Šarović, a čestitkama se pridružio i predsednik Crne Gore Filip Vujanović i visoki predstavnik za Bosnu i Hercegovinu Valentin Incko. Inače, za dodelu prestižne nagrade „Najmenadžer i najkompanija“ u 2012. godini iz dvadesetak država Evrope bilo je nominovano više od 1.900 menadžera i kompanija iz različitih oblasti i kategorija biznisa.\nPotvrda dobrog upravljanja\nTihomir Simić je izjavio da titula najmenadžera predstavlja potvrdu kvaliteta stila upravljanja s kojim je Elektrovojvodina u 2011. postigla visoke poslovne ciljeve, kao i verifikaciju uspešnog timskog rada na svim nivoima rukovođenja.\n„Danas je Elektrovojvodina sa 2.500 zaposlenih najpotentnija kompanija elektroenergetskog sektora u jugoistočnoj i srednjoj Evropi, a ja kao direktor sa svim svojim zaposlenima i menadžmentom delim ponos i osećam veliku ljudsku sreću zbog prepoznatljivosti rezultata koje smo postigli“, istakao je Tihomir Simić.


- Pritom mi idemo opet i sa striktnim inspekcijama za ostale mere, za maske na zatvorenom i otvorenom, tamo gde je nemoguće držati distancu - rekla je Brnabić i najavila da će sledeće nedelje biti održan sastanak Kriznog štaba za suzbijanje epidemije koronavirusa.\nNa pitanje da li će djaci preći na onlajn nastavu, Branabić je kazala da Institut "Batut" drži sastanke sa medicinskim delom Kriznog štaba i sa Ministarstvom prosvete o tome šta bi bile dalje preporuke za školu.\n"HAJDE DA STAVIMO TAČKU NA EPIDEMIJU" Brnabić u Skupštini o korona viusu i izmenama Zakona o finansijskoj podršci porodica sa decom\nČuli smo za mnoge NEBULOZNE RAZLOGE zašto neko ne prima vakcinu, ali, verovali ili ne, ovaj je možda i OPRAVDAN: Pominju ga i lekari, a evo o čemu se radi i zašto nastaje\nDr Goran Brajušković, genetičar sa Biološkog fakulteta, prošle nedelje je šest sati na Tviteru odgovarao je na pitanja, sumnje i teorije zavere ljudi koji su protiv vakcinacije. Po njegovim rečima, antivakcinaši su u manjini, ali isto tako navodi jedan od razloga zašto pojedinci ne žele da prime vakcinu.\nAko ste poslednjih nekoliko dana koristili za kupovinu sigurno ste se susreli sa velikim gužvama u tržnim centrima ili ispred prodavnica, ali to nije slučaj ukoliko se odlučite i za šoping na internetu! Dobra vest je da još uvek možete kupovati po sniženim cenama i do 80%, pa ukoliko ste nešto zaboravili ili niste stigli da nabavite danas i dalje možete to učiniti – jer popusti povodom Crnog petka na ovom mestu još uvek traju, a na vama je samo da ih iskoristite na potpuno bezbedan i brz način!\nZemljotres jačine 2,5 stepeni po Rihterovoj skali registrovan je nešto pre 20 sati na jugu Kosova i Metohije, prenosi Gazeta ekspres.


Djokić: Nužna reforma javnog sektora- dobit mora biti viša | Hercegovina Press\nDjokić: Nužna reforma javnog sektora- dobit mora biti viša\nMinistar industrije, energetike i rudarstva Republike Srpske Petar Đokić smatra da treba ići dalje u reforme javnog sektora, posebno javnih preduzeća, čija dobit mora bude znatno veća.\nĐokić je naveo da javna preduzeća u organizacionom dijelu moraju biti podignuta na znatno viši nivo, posebno ona koja su nosioci stvaranja nove vrijednosti.\nPrema njegovim riječima, dobit javnih preduzeća mora da bude znatno veća, kao i njihova izdvajanja u korist Republike kao vlasnika javnih preduzeća.\n„Posebno `Elektroprivreda` ima potencijala da daje više, ali su potrebne reforme, kao i druga javna preduzeća poput `Željeznica`“, rekao je Đokić novinarima u Ugljeviku, gdje je danas prisustvovao proslavi krsne slave Mratindan u Rudniku i termoelektrani.\nĐokić, koji je lider Socijalističke partije, rekao je i da od nove Vlade Republike Srpske očekuje kontinuitet uspješnog rada i nastavak reformi sa ciljem napretka i razvoja.\n„Imamo sve preduslove i vjerujem da ćemo već po isteku prve godine mandata imati nove vidljive rezultate, a biće ih više u narednim godinama“, rekao je Đokić i dodao da će SP biti dio vlasti i dio Vlade Republike Srpske, a da će se o drugim detaljima dogovarati u narednim danima.\nĐokić je napomenuo da se svake godine bilježi povećanje stope ekonomskog rasta vidljivo kroz vrijednost rasta bruto domaćeg proizvoda od tri i više od tri odsto, te da se na osnovu toga može govoriti o stabilnosti ekonomskog sistema i njegovom kontinuiranom rastu.\nPrema njegovim riječima, da bi te stope rasta bile veće, potrebne su reforme koje će morati da se provode u narednom godinama.\n„Republika Srpska time stiče mogućnost da izdvaja znatno više sredstava za investicione aktivnosti i doprinose njenom razvoju i daljoj stabilizaciji, ekonomskoj i svakoj drugoj, a mi za to imamo još mnogo potencijala“, ocijenio je Đokić.\nOn je naveo da je taj potencijal, prije svega, u oblasti energetike i industrije, gdje je potrebno ojačati domaće partnere i privlačiti inostrane investicije.\nĐokić je istakao da Republika Srpska ne zavisi od Međunarodnog monetarnog fonda /MMF/, koji je sigurno značajan finansijer ne samo u Srpskoj, nego i u mnogim državama u svijetu.\n„Politika Republike Srpske do sada je bila da se oslanjamo na saradnju sa MMF-om, ali ne na način da moramo da izvršavamo svaku mjeru, zadatak ili ulogu koju ovdje ima MMF“, rekao je Đokić i najavio da će Srpska nastaviti da vodi svoju autonomnu politiku na bazi vlastitih interesa i potreba, koristeći i spremnost MMF-a da, kao i do sada, učestvuje u finansiranju.\nKomentarišući proslavu praznika u Federaciji BiH koji Srpska ne priznaje, lider socijalista je napomenuo da je prošao period postojanja socijalističke Jugoslavije, a s njim obilježja i praznici te države.\n„Gospoda u Federaciji bi trebalo da shvate da je to iza nas. Ideja ove BiH je nastala na bazi dogovora iz Dejtonskog mirovnog sporazuma, potvrđena mirovnim sporazumom u Parizu i to bi trebalo da bude osnova života za organizaciju BiH“, ocijenio je Đokić.


EU u Srbiji počela kampanju kulturnog nasleđa - EU u Srbiji\nEU u Srbiji počela kampanju kulturnog nasleđa\nJovan2018-03-22T15:31:26+02:0016/03/2018|Categories: Vesti|Tags: Evropska godina kulturnog nasleđa|\nSrbija i Zapadni Balkan su deo Evrope. Zajedno delimo nasleđe i istoriju, ali i budućnost punu prilika i izazova. Slaveći zajedničko kulturno nasleđe, proslavljamo i pripadnost zajedničkom prostoru vrednosti i načela na kojima počiva Evropa, rekao je šef Delegacije EU u Srbiji ambasador Sem Fabrici povodom zvaničnog početka kampanje kulturnog nasleđa koju EU sprovodi u Srbiji.\nFabrici je to rekao otvarajući panel diskusiju “Kulturno nasleđe u digitalnoj eri” u EU info centru, kojom je obeležen zvanični početak kampanje koju sprovode Delegacija EU I EU info mreža u Srbiji (EU info centar u Beogradu i EU info kutci u Novom Sadu I Nišu). Kao i u drugom zemljama koje obeležavaju Evropsku godinu kulturnog nasleđa, cilj kampanje je da se građanima približe mesta kolektivnog sećanja i nasleđa.\nFabrici je istakao da EU slavi svoje kulturno nasledje, uz moto „jedinstvo u raznolikosti“, dodajući da su Srbija i region Zapadnog Balkana deo Evrope, sa kojom imaju zajedničku istoriju i kulturno nasledje.\nOn je istakao i da je u očuvanju kulturnog nasleđa Evrope veoma značajan „projekat Evropeana, koji obuhvata više od 50 miliona digitalizovanih predmeta”, uključiviši i skoro milion primeraka srpskog kulturnog nasledja.\nUpravnica Evropeana kolekcija Ninke van Šaverbeke rekla je da „pristup kulturnom nasledju obogaćuje život ljudi“.\n„Evropeana je od početka panevropski projekat i to je jedan ogroman resurs. Mi promovišemo otvorenost i saradjujemo na zajedničkom cilju. Želimo da dopremo do šire javnosti i trudimo se da unapredjujemo kvalitet“, izjavila je Ninke van Šaverbeke i pozvala gradjane da daju doprinos kolekcijama.\nOna je rekla da posetioci digitalne platforme Evropeana „tri puta duže posećuju tematske kolekcije“, da ta platforma, pored ostalog, sadrži digitalne razglednice iz zemalja medju kojima su Srbija, Crna Gora, BiH i Hrvatska.\nPomoćnik ministra kulture Srbije Dejan Masliković izjavio je na skupu da je digitalizacija kulturnog nasledja i savremenog stvaralaštva u Srbiji „u jednom periodu sprovodjena stihijski“, ali da su „mnoge ustanove odmakle u tom procesu“ i da biblioteke u Srbiji ne zaostaju za bibliotekama u EU kada je u pitanju digitalizacija.\nNačelnica Odeljenja za razvoj digitalne biblioteke Narodne biblioteke Srbije Tamara Butigan Vučaj predstavila je Nacionalni agregator za Evropeanu, preko koga se na tu digitalnu platformu upućuju digitalizovani objekti iz Srbije, rekavši da predstavlja „kanal koji će približiti digitalizovanu kulturnu baštinu“.\n„Uspostavljanjem agregatora privedene su kraju evrointegracije u domenu digitalizacije kulturnog nasledja“, rekla je Tamara Butigan Vučaj i istakla da je Srbija jedina država van EU koja ima nacionalni agregator.\nPredstavnici institucija kulture su u debati ocenili da u Srbiji još postoji otpor prema digitalizaciji, ali da je dobro što država daje podršku tom procesu.\nKampanja kulturnog nasleđa u Srbiji obuhvatiće više od 40 događaja širom zemlje. Sve informacije dostupne su na sajtu kampanje – http://euinfo.rs/evropska-godina-kulturnog-nasledja/ , uključiviši i mapu projekata koje je EU podržala u oblasti kulture – http://euinfo.rs/mapa-projekata-iz-oblasti-kulture\nPogledajte ostale fotografije sa događaja u galeriji ispod:\nPročitajte celo saopštenje ovde.


POSKUPLJENJE: Račun za gas 600 dinara veći\n55,50 dinara po kubiku\n14.11.2014. 14:22h 27.01.2017. 12:06h\nTtreća promena cene gasa za svega nekoliko meseci, a potrošači gasa će sada kubik plaćati gotovo deset odsto više nego u avustu\nBEOGRAD - Brojila individualnih potrošača prirodnog gasa od subote bi trebalo da mere skuplji kubni metar tog energenta jer je polovinom prošlog meseca Savet Agencije za energetiku dao saglasnost na nove cene gasa za javno snabdevanje za 32 javna snabdevača.\nTada je iz te agencije ukazano na to da bi nova cena gasa za domaćinstva trebalo da se primenjuje najranije od 15. novembra, dok je kubik za ostale kupce skuplji već od 1. novembra. Dakle, od sutra bi gas za domaćinstva trebalo da košta 3,3 odsto više nego sada te bi se moglo očekivati da će nova uprosečena cena za tu kategoriju potrošača biti 49 dinara po kubnom metru, bez uračunatog poreza na dodatu vrednost. Tako će cena kubika prirodnog gasa s oko 53,50 dinara otići na oko 55,50 dinara, što će prosečan mesečni račun za potrošnju tokom grejne sezone povećati oko 600 dinara.\nInače, to je treća promena cene gasa za svega nekoliko meseci, a potrošači gasa će sada kubik plaćati gotovo deset odsto više nego u avustu. Naime, pre poslednjeg poskupljenja, kubik je „skočio“ oktobru, kada je cena povećana 4,8 odsto, a to se desilo i u avgustu, i to u proseku od 1,1 do 1,3 odsto. Kada se tim procentima doda i ovo koje će uslediti sutra – 3,3 odsto, stiže se do 9,3 odsto. Tako će kubik gasa, od avgustovskih oko 51,50 dinar u proseku, koštati oko 55,50 dinara, što je iznos koji treba očekivati od polovine ovog meseca.\nNajavljeno poskupljenje gasa izazvano je rastom kursa dolara, kojim se plaća uvozni gas, a koji je za poslednjih 15 dana septembra iznosio 92,4 dinara. To je, kako su istakli iz AERS-a prilikom odobravanja novih cena gasa, 4,3 odsto više od kursa primenjenog za obračun sadašnje cene gasa, a u toj agenciji kažu da je na osnovu tog kursa utvrđena nova cena, dok je u pozadini tih promena rast kursa dolara u odnosu na evro.\nTreba reći i da se regulisana cena gasa menja kada dođe do promene nabavnih cena i odnosa uvoznog i domaćeg gasa, a usklađuje se i s promenama petnaestodnevnog proseka kursa dolara. Cena gasa, koji se uvozi iz Rusije, menja se kvartalno i određuje se za svaki naredni kvartal na osnovu prosečne cene tri derivata nafte na relevantnoj berzi u protekla tri kvartala. Od septembra 2013. godine cena gasa, po kojoj JP „Srbijagas“, na osnovu tendera koji je sprovela Vlada, snabdeva sve javne snabdevače, usklađuje se s realnim troškovima po kojima to preduzeće kupuje prirodni gas iz uvoza i domaće proizvodnje.\nDa li će potrošači gasa nastaviti da koriste taj energent za zagrevanje domaćin-stava teško je reći, ali je izvesno da je gas sve skuplji i da potrošači sve teže plaćaju račune. Naime, za prosečnu potrošnju gasa tokom zimskih meseci u domaćinstvu od oko 60 kvadratnih metara, potrebno je, uz kvalitet stanovanja koji je stvarnost u Srbiji, oko 300 kubnih metara mesečno, odnosno oko deset kubika dnevno.\nUz cenu kubika gasa od oko 55,50 dinara, mesečni račun će dostići oko 16.650 dinara, odnosno dnevno će za zagrevanje domaćinstva biti potrebno oko 550 dinara. To su značajne pare, bez obzira na debljinu novčanika, pa zato i ne treba da čudi što je sve više potrošača gasa koji imaju priključak, ali ne troše gas jer su se odlučili da koriste energent čiju potrošnju mogu da plate.


Ronioci su u svega nekoliko sati izronili oko 300 kg otpada što je oko 30 posto više od očekivanog\nEkološkom akcijom čišćenja rijeke Bosne uspješno je završen projekt Briga za svaku kap. Uz poruku Budimo odgovorni, čuvajmo vodu, protekle jeseni građani su mogli podržati ovu ekološku akciju, kupovinom Fa, Schauma i Vademecum proizvoda u Mercator prodavaonicama. Kako se zbog vremenskih uslova, akcije čišćenja rijeka redovno odvijaju izvan zimskih mjeseci, finalna akcija čišćenje rijeke Bosne održana je 22. maja pod vodstvom Ronilačkog kluba Bosna. Brojni ronioci okupili su se ranog jutra na lokaciji u blizini Sarajeva, od Rimskog mosta do Sastavaca i oko 10 sati zajedničkim zaronom započeli istraživanje dna rijeke i izvlačenje otpada.\nO važnosti akcije najbolje govore rezultati koji upozoravaju da briga o okolišu i čistoći voda nikad ne staje. Ronioci su u svega nekoliko sati izronili oko 300 kg otpada što je oko 30 posto više od očekivanog.\n„Mi smo sretni što možemo raditi ovakve akcije jer jedino na ovaj način možemo pokazati što se sve još krije na dnu naših rijeka i zašto je važno osvijestiti ovaj problem. Drago nam je što nas podržavaju brandovi i partneri poput Henkela i Mercatora s kojima smo već imali priliku sarađivati jer samo zajedničkim naporima možemo podizati svijest o važnosti očuvanja čistoće naših voda. Godina iza nas najviše nas je možda potaknula da razmišljamo o zdravlju i kvaliteti života, a čist okoliš je prva pretpostavka zdravlja svih nas i naša zajednička odgovornost,“ izjavio je Hrvoje Gavrančić, predsjednik ronilačkog kluba Bosna.\nOvaj ekološki projekt dio je napora kompanija Henkel i Mercator koje ulažu u održivo poslovanje i u projekte koji za cilj imaju povećanje kvalitete života u okolinici u kojoj posluju. „Kad vidimo rezultate akcije i količinu otpada koju su ronioci izronili, shvaćamo da ovakve aktivnosti nemaju alternativu. Jako nam je drago što to prepoznaju i naši partneri poput Mercatora, ali i naši sugrađani koji se odazivaju na ovakve akciju i podržavaju ih“, kazao je Rusmir Omićević, direktor prodaje Henkel Beauty Care BiH. Rezultatima projekta zadovoljni su i u Mercatoru.\n„Društvena odgovornost je jedan od važnih aspekata našeg uspješnog poslovanja. Vrlo rado se uključujemo i podržavamo ekološke aktivnosti, i sretni smo da smo kroz saradnju sa kompanijom Henkel, zajedničkim snagama doprinijeli realizaciji ovog projekta, koji našu BiH čini boljim i ljepšim mjestom za život. Kompanije Mercator i Henkel, ovom akcijom žele podići svijest javnosti i naglasiti koliko je bitno očuvanje okoliša. Pored finansijske pomoći koje pružamo raznim ekološkim akcijama, i direktnim učešćem nastojimo pomoći našim prirodnim ljepotama i poboljšanju životnih uslova u Bosni i Hercegovini“, izjavio je Ahmet Koštreba, direktor Mercator BH.


Sportske.net - Bane Ivanović sa navijačima, evo šta im je poručio\nDanašnji događaj bio ujedno i prilika za prvo obraćanje javnosti Baneta Ivanovića posle ''smene'' sa funkcije kapitena.\n"Danas je važan dan za sve obožavaoce sporta u Srbiji, a posebno fudbalske navijače u Srbiji. Ovo je važan dokument koji obezbedjuje ulazak na stadione, ali i besplatan prevoz u gradovima domaćina", rekao je Čepurin na svečanosti u Ruskom domu.\n"Za Rusiju je posle izbora Vladimira Putina za novi šestogodišnji mandat najbitniji dogadjaj predstojeće Svetsko prvenstvo. Izgradjno je 12 'super stadiona', a izmedju ostalih oni u Samari, Kalinjingradu i Moskvi", dodao je Čepurin.\nAmbasada Rusije je navijačima uz "Fan ID" poklonila "srpsko-ruski razgovornik", a najavila je i da će uoči i tokom Mundijala u Ruskom domu organizovati mnoštvo dogadjaja posvećenim Svetskom prvenstvu.\nI, sta je Bane rekao?\nPazi, svi su otvorili ovu vest da vi procitali šta je bane rekao :D


VAŽNOSTI PREVENTIVE U UZGOJU SVINJA - POLJOPRIVREDNIK specijalizovani list za selo\nVAŽNOSTI PREVENTIVE U UZGOJU SVINJA\nDatum kreiranja četvrtak, 13 april 2017 13:41\nNa panel-diskusiji "Preventiva u svinjarstvu", organizovanoj s ciljem podsticanja unapređenja razvoja svinjarstva u Republici Srbiji, učesnicima su predočeni različiti aspekti preventive u uzgoju svinja.\nNa tržištu u oblasti stočarstva, u periodu od 2015. do 2016, zbog nelikvidnosti korisnika - uzgajivača svinja, naročito su bile pogođene velike farme, koje su zbog nemogućnosti kupovine hrane za životinje, smanjivale tov ili odustajale od tova. Situacija se potvrđuje najnovijim izveštajem Republičkog zavoda za statistiku o padu broja životinja na osnovu koga je u 2016. u odnosu na 2015. ukupan broj svinja umanjen za oko osam odsto. Broj prasadi je smanjen za oko 13 odsto, a broj svinja u tovu za oko 10 odsto. U klanicama registrovanim na teritoriji Republike Srbije, u januaru 2017. je, u poređenju s prethodnim mesecom, zaklano manje svinja za oko 36,8 odsto, odnosno u januaru 2017, u poređenju s januarom 2016, zaklano je oko 2,6 odsto manje svinja.\nU Srbiji se svinje drže na 140.559 gazdinstva ili farmi, ali su samo 442 komercijalne farme i 281 porodnična farma s adekvatnim biosigurnosnim uslovima. Biosigurnost je jedan od ključnih alata prevencije na raspolaganju subjektima i drugima koji rade sa životinjama kako bi se sprečilo unošenje, pojava i širenje zaraznih prenosivih bolesti životinja u, iz i među populacijom životinja. U diskusiji koja je pratila predavanja istaknuto je da je neophodno merama agrarne politike podstaći unapređenje mera biosigurnosti.\nVeliki problem u Srbiji predstavlja organizovanost svinjarske proizvodnje, gde je prosečna veličina gazdinstva s malim brojem svinja. Od velikog značaja je vakcinisati neraste, pratiti kretanje ovih životinja u cilju zabrane nekontrolisanog prirodnog parenja. Kako je reč o proizvodnji koja je dodata vrednost u lancu proizvodnje, neophodno je ojačati saradnju između primarnih proizvođača i klanične, odnosno prerađivačke industrije. S druge strane, neophodno je ojačati vezu s nadležnim institucijama, saopštio je PKS.


Novi sudija Vrhovnog suda Bret Kavano polaže zakletvu pred penzionisanim sudijom Entonijem Kenedijem u Vašingtonu 8. oktobra 2018.\nManje od četiri nedelje pre kongresnih izbora u SAD, kontroverzni proces potvrde novog sudija Vrhovnog suda Breta Kavanoa motivisao je aktiviste u obe velike političke stranke. Republikanci kažu da im je bitka oko Kavanoa pružila novi podstrek dok demokrate smatraju da je razgnevila i motivisala žene birače.\nPosle ogorčene bitke za njegovu potvrdu, kada je Bret Kavano stupio na dužnost sudije Vrhovnog suda - bila je to politička pobeda predsednika Trampa.\n"U ime cele zemlje, želim da se izvinim Bretu i celoj porodici Kavano zbog strahovitog bola i patnje koju ste morali da pretrpite”, poručio je Tramp dok je Kavano polagao zakletvu.\nDemonstracije protiv imenovanja sudije Breta Kavanoa ispred zgrade Vrhovnog suda.\nKavano je potvrđen uprkos optužbama za seksualni napad, koje je porekao. Predsednik sada koristi Kavanoa da bi motivisao republikanske birače da glasaju na kongresnim izborima.\n"6. novembra imaćete priliku da zaustavite radikalne demokrate, što su oni sada postali – izborom republikanskog Predstavničkog doma i republikanskog Senata. Pojačaćemo većinu u oba tela”\nAli i demokrate su pune energije zbog Kavanoa. Demonstranti su izašli na ulice a pozdravili su ih demokratski senatori, među kojima je Elizabet Voren iz Masačusetsa.\n"Probudili smo glasove miliona žrtava seksualnih napada. Odbijamo da budemo žene koje sede i ćute.”\nIntenzitet protesta će se preliti na novembarske izbore, očekuje demokratska senatorka Kamala Haris.\n"Neka nam ova nedelja ulije dodatnu energiju kako bismo stalno imali na umu suštinu – oni možda sada imaju moć ali mi moramo da je povratimo!”\nBitka oko Kavanoa bi, na kraju, mogla da osnaži obe stranke uoči izbora, smatra analitičar Kajl Kondik.\n"Možda će deo tog snažnog raspoloženja ostati u republikancima i podsticati ih da izadju na izbore. Pa opet, mislim da nas istorija uči a to pokazuju i istraživanja – demokrate su više motivisane zbog Kavanoa i drugih tema.”\nPotvrda Kavanoa mogla bi takođe da motiviše jednu ključnu grupu žena birača, ističe demokratski analitičar Džim Kesler.\n"Postoji jedna grupa birača – starije žene koje, obično, pružaju solidnu podršku republikancima. One sada počinju da se okreću na drugu stranu i mogle bi da budu odlučujući faktor na ovim izborima.”\nPredsednik Tramp na mitingu u Iriju u Pensilvaniji, 10. oktobra 2018.\nMeđutim, što se tiče Trampa, pažnja usmerena na Kavanoa mogla bi da podstakne njegovu bazu, kaže Frenk Njuport iz Galupa.\n"On pogleda istraživanja i vidi da loše stoji u svim drugim delovima osim kod svoje baze i onda, da bi očuvao zdrav razum, samopouzdanje i ego, kaže – “Vidite kako sam popularan među tim biračima, samo ću se obraćati svojoj bazi.” To je deo objašnjenja za njegovu strategiju.”\nRezultat izbora možda će zavisiti od toga da li je predsednikova lojalna baza dovoljno jaka i brojna da izdrži veliki odziv demokratskih birača, koji žele da pošalju Trampu poruku 6. novembra.


Stranački mešetari zanemaruju ljudske živote - Sindikat uprave i pravosuđa Crne Gore\nIzazovi službe zaštite u crnogorskom društvu\nSvaka od sfera društvenog života, značajna je i interesantna na sebi svojstven način i privlači određene društvene grupacije svojim karakteristikama, pretpostavljajući tako sebe u odnosu na ostala polja društvene zbilje. Jedna od tih sfera, koja možda nije tako privlačna ali je u svakom slučaju veoma značajna i istovremeno podjednako važna svim slojevima društva, jeste sfera zaštite i spašavanja ljudi i njihove imovine u slučaju vanrednih situacija. Zaštita i spašavanje se u savremenom društvu tretiraju kao preduslov bezbjednosti djelovanja društva u okviru njegovog redovnog bitisanja, a položaj Službe zaštite je uslovljen nivoom svijesti samoga društva u okviru kojeg obitava.\nStoga je sasvim prirodno da je prisutna razlika u položaju Službe zaštite kada su u pitanju različite društvene zajednice kod kojih je suprostavljena društvena realnost i kulturni obrasci koje koriste pojedina društva. Bez obzira na svoj položaj u društvu, profesionalna djelatnost koju Služba obavlja trebalo bi da bude u potpunosti upodobljena potrebama samog društva, zbog čijeg zadovoljenja je ona i nastala, ispunjavajući tako svoju misiju koja joj je predodređena.\nMože li Služba zaštite u našem društvu danas, kvalitetno obaviti svoju osnovnu djelatnost, zbog koje je uostalom i formirana i kojom se obezbjeđuje sigurnost zajednice u dijelu zaštite i spašavanja u slučajevima vanrednih situacija – pitanje je koje svakako treba postaviti prije nego to do takvih vanrednih situacija uopšte i dođe.\nUspostavljanje dobro organizovanog i efikasnog sistema koji će adekvatno odgovoriti na sve izazove u cilju zaštite ljudi i njihove imovine tokom vanrednih situacija, jedan je od osnovnih zadataka javne uprave u državi. Aktuelnim sistemom na državnom nivou u Crnoj Gori, predviđen je skup mjera i aktivnosti čiji je osnovni cilj zaštita i spašavanje ljudi i njihove imovine tokom vanrednih situacija.\nTaj sistem je tokom prethodne decenije imao velikih ispita (sniježne padavine 2012. godine na teritoriji Crne Gore, poplave 2013. godine na teritoriji susjednih država, izuzetno veliki broj požara na otvorenom prostoru tokom 2015. godine) na koje je samo djelimično odgovorio.\nRazloga za ovakve stepene odgovora ima više: nepostojanje odgovarajuće opreme i sredstava za rad, loša povezanost i koordinacija samih elemenata sistema, slaba motivisanost pripadnika Službe zaštite i spašavanja, pravni vakuum u dijelu državnog i međunarodnog djelovanja…\nDublje sagledavanje pobrojanih nedostataka sistema zaštite i spašavanja, koji nažalost nijesu jedini, dovodi do uočavanja njihovog početnog zajedničkog sadržioca koji se može izraziti kao pretpostavljanje političkog interesa i stranačkih potreba samom sistemu od strane svojih glavnih protagonista – visokopozicioniranih stranačkih aktivista unutar sistema. Korijen većine problema je i u ovoj oblasti stranačko mešetarenje, koje bezobzirno zanemaruje ljudski život kao najveću vrijednost svakog društva, forsirajući istovremeno i druge retrogradne postulate u svom funkcionisanju.\nKako prevazići ovu pošast i kako spasiti i zaštititi Službu zaštite i spašavanja? Kako od trenutnog Potemkinovog sela stvoriti istinski kvalitetan i efikasan subjekt u odgovoru na sve izazove savremenog društva?\nPrvenstveno, eliminisanjem svakog političkog djelovanja u ovoj sferi društva i marginalizovanjem politički ostrašćenih pojedinaca iz redova načelnika, komandira i drugih rukovodilaca kojih je prilično veliki broj u raznim elementima unutar samog sistema zaštite i spašavanja. Takođe, hitnim ažuriranjem postojećeg i uspostavljanjem adekvatnog sistema u kojem će svaki njegov element funkcionisati po principima ekonomičnosti, efikasnosti i efektivnosti, sistema zasnovanog na savremenom modelu javne uprave saglasno evropskim standardima i potrebama društvene zajednice.\nNakon toga, nužno je podizanje nivoa svijesti i odgovornosti svih subjekata sistema kao i samih građana po pitanju vanrednih situacija u našem društvu, što predstavlja jedan od ključnih prioriteta. Konačno, sve prethodno treba oplemeniti sveobuhvatnim, kvalitetnim i sistemskim definisanjem pravnog okvira kojim se sa jedne strane određuju položaj, prava i obaveze pripadnika elemenata sistema zaštite i spašavanja, kao i položaj, prava i obaveze građana kao značajnog subjekta u sistemu zaštite i spašavanja sa druge strane. To se ne može postići preko noći, jer je za uspostavljanje svakog kvalitetnog sistema potrebno realno vrijeme, koje se naročito u našem slučaju – ne smije gubiti. Uspostavljanje odgovornog i odgovarajućeg sistema zaštite i spašavanja kao i njegovo pozicioniranje i implementranje u društvu, jeste jedan od osnovnih preduslova za jasan i konkretan državni odgovor na vanredne situacije ili katastrofe većih razmjera. Postojanje kvalitetne Službe zaštite i spašavanja, kao lidera u operativnom djelovanju sistema, nasušna je potreba u svakodnevnom životu gdje se ona pojavljuje kao servis građana, ali svakako i onda kada dođe do vanrednih situacija.\nBudući da je svijest društva upravo srazmjerna standardima djelovanja Službe zaštite i da shodno tome participira na polju opšte bezbjednosti i kulture življenja, dužnost je svih nas da ljudski život kao najveću vrijednost pretpostavimo svim političkim i drugim mudrovanjima, postavljajući ga ponovo u osu simetrije svih subjekata koji su prizvani na afirmaciju njegovih vrijednosti. Dajući na svakom mjestu prednost meritokratiji naspram partitokratije, podržavajući profesionalizam u odnosu na stranačku obojenost prilikom odlučivanja u svakoj životnoj situaciji počev od sprovođenja osnovnih preventivnih mjera po pitanju zaštite od požara na primjer pa sve do potvrđivanja ovog životnog stava na izborima za svoje predstavnike u parlamentu, svaki pripadnik našeg društva direktno i neposredno povećava sopstvenu bezbjednost koja je po osnovu različitih hazarda trenutno na prilično niskom nivou.\nNa ovaj način će Služba zaštite vremenom biti oslobođena pogubnog zagrljaja politike, čiji su je protagonisti svojim činjenjem odnosno nečinjenjem doveli do položaja u kojem se sada nalazi. To je i jedini način da, posrednim i neposrednim putem zaštite i spašavanja same Službe zaštite zaštitimo i sami sebe, utvrđujući tako osnovni stub sistema zaštite i spašavanja kod nas, čiji preporod i afirmaciju u svoje vrijeme mogu konstatovati samo oni zbog kojih je on i ustanovljen – građani Crne Gore.\nMr Zdravko Blečić\nAutor je vatrogasac i magistar evropskih integracija; član je Generalnog sekretarijata Saveza građana CIVIS\n← Potpisan Predlog Kolektivnog ugovora JP NPCG\nRAKOČEVIĆ: Vlada ignoriše postojanje sindikata zaposlenih u državnoj upravi →


Lideri SDA, SBB-a i DF-a u petak će s prvim saradnicima razgovarati ozbiljnije o koaliciji i programskim stvarima - informativa.ba\nVijesti BiH Lideri SDA, SBB-a i DF-a u petak će s prvim saradnicima razgovarati ozbiljnije o koaliciji i programskim stvarima\n09 Dec 2019 13:41\n- Predsjedništvo SBB-a sada ima konsultativnu sjednicu vezanu uz koalicionu ponudu SDA i imamo analizu unutarstranačkih izbora koji traju već mjesecima - kazao je Radončić.\n- Vidjet ćemo. Odluka o tome vjerovatno će se donijeti tek iduće sedmice, u ponedjeljak. Mogu vam reći da će se vjerovatno delegacije SDA i HDZ-a vidjeti u četvrtak, ukoliko je moja informacija tačna. Ono što je sigurno, tačno je da će se SDA, SBB i DF u petak naći na nivou lidera i prvih saradnika, gdje će se razgovarati ozbiljnije i o koaliciji i o nekim programskim stvarima koje se sada ne spominju. Očekujem da će se tokom ove sedmice javiti i gospodin Tegeltija da bi vidio kakav je njegov plan kao budućeg predsjedavajućeg Vijeća ministara BiH, ne samo u sektoru sigurnosti nego i o svemu tome, da bismo u ponedjeljak imali sve ulazne informacije i donijeli odluku da li SBB i ja personalno ulazimo u tu priču ili ulazi SBB bez mene, ili nikako ne ulazi - kazao je Radončić.\nOdgovarajući na novinarsko pitanje zbog čega se čeka naredna sedmica za odluke s obzirom na to da je najavljivano da bi imena ministara u budućem sazivu Vijeća ministara BiH mogla biti poslana na provjere već ove sedmice, Radončić je kazao:\n- To nije samo do SBB-a, nego i do drugih sudionika u toj priči. Gospodin Komšić je, mislim, u Afganistanu, tako da je to objektivni razlog da tek u petak možemo da sjednemo i da razgovaramo – pojasnio je Radončć.\nNa pitanje novinara "šta je u ovom momentu kamen spoticanja kada su u pitanju konačne odluke SBB-a", Radončić je odgovorio:\n- Nema kamena spoticanja. Mi smo bili u koaliciji sa SDA, to je bila jedna turbulentna koalicija i mi želimo ovog puta da uđemo u cijelu priču na jedan mnogo, mnogo ozbiljniji način, da ne bismo dolazili u situaciju koju smo već imali – rekao je lider SBB-a.\n- Ja bih volio da to bude neko drugi, volio bih čak da to bude žena, ali SBB i rukovodstvo će procijeniti šta je najbolji interes građana BiH, pa i samog SBB-a, gdje je moja obaveza da, ako treba, ponovo radim u najboljem interesu svog političkog projekta i građana - poručio je lider SBB-a.\nOznake: #Fahrudin Radončić


Zamenica generalnog sekretara NATO-a razgovarala o partnerstvu tokom posete Srbiji\nNaslovna / NOVOSTI / Arhiva vesti / 2017 / Zamenica generalnog sekretara NATO-a razgovarala o partnerstvu tokom posete Srbiji\nZamenica generalnog sekretara NATO-a Rouz Gotemiler razgovarala je o bezbednosti i stabilnosti Zapadnog Balkana, kao i partnerstvu između Srbije i NATO-a tokom svoje posete Beogradu gde je učestvovala na Beogradskom bezbednosnom forumu s premijerkom Srbije Anom Brnabić.\nFotografija: BSF 2017\nGotemilerova je takođe razmatrala obostrano korisnu saradnju NATO-a sa Srbijom tokom susreta sa studentima Fakulteta za studije bezbednosti. "NATO u potpunosti poštuje neutralnost Srbije i ne želimo da na bilo koji način pritiskamo Srbiju da odabere između partnera", istakla je. "Verujem da smo ušli u novu eru saradnje i partnerstva između NATO-a i Srbije. Mnogo toga radimo zajedno i - što se NATO-a tiče - želimo da radimo više", dodala je Gotemilerova.\n"NATO želi snažnu, demokratsku i prosperitetnu Srbiju zato što je to dobro za stabilnost Zapadnog Balkana. A ako je Zapadni Balkan stabilniji, onda smo i svi bezbedniji", rekla je zamenica generalnog sekretara.\nZamenica generalnog sekretara imala je i odvojene susrete s predsednikom Aleksandrom Vučićem, premijerkom Anom Brnabić i ministrom odbrane Aleksandrom Vulinom. Na svim sastancima istaknuta je važnost nastavka snažne praktične saradnje i političkog dijaloga.\nGotemilerova je tokom posete dala intervjue za dnevni list Politika i Radio-televiziju Srbije.\nSrbija je 2006. godine postala članica NATO-vog programa "Partnerstvo za mir" i od tada je praktična saradnja u usponu. NATO je podržao reform srpskih nacionalnih bezbednosnih snaga i institucija. Srpski oficiri se obučavaju uz podršku NATO-a kako bi učestvovali u operacijama očuvanja mira. NATO takođe pomaže Srbiji da se oslobodi 2.000 tona opasne i zastarele municije. Saradnja između NATO-a i Srbije se proteže i na oblasti poput naučnih istraživanja, reakcije tokom prirodnih katastrofa i učešća u zajedničkim vojnim vežbama.


DPT administratori imaju čudan smisao za humor - DevProTalk\nDPT administratori imaju čudan smisao za humor\n16. 02. 2006. #1\nNamučenim dušama koje su radile u asembleru ne može ništa da promakne\nVaš datum rođenja i godine su prikazani na nekoliko mesta na forumu. Samo administrator ima pristup tim informacijama ako odlučite da ipak sakrijete ove podatke.\nMolimo kontaktirajte administratora ako je vaš datum rođenja promenjen\nMislim da ne bi bilo loše da napravimo jednu temu u kojoj se nalaze svi "easter eggs" ovoga foruma\n16. 02. 2006. #2\nA dobro, mozda se samo pogresno izrazio, mozda je hteo da kaze ukoliko ste primetili da ste pogresno upisali datum rodjenja...\n16. 02. 2006. #3\nPrebacite jezik na engleski ako želite da vidite originalnu frazu. To čemu se smejete je bukvalan prevod fraze:\nNe kapiram da li je ovo komentar na prevod ili na samu frazu. Naravno, dok se prevodi, retko kada znaš gde i kada se upotrebljava fraza.\n16. 02. 2006. #4\nkomentar je na frazu... lol\n16. 02. 2006. #5\nne obaziri se ovo su sitne prozivke\n16. 02. 2006. #6\nShvatam da ste vi samo radili prevod, ali meni je fraza i dalje smešna i to na oba jezika\nMislim, čuo sam za zahteve za promenu državljanstva, imena, pa čak i prezimena ali menjanje datuma rođenja?\n16. 02. 2006. #7\nSada, moram da budem iskren, i dok sam prevodio to pitao sam se gde se to upotrebljava. Međutim, išao sam onom starom "na'rani svinje i ništa ne diraj". Jedino može imati smisla u slučaju da je neko lagao za datum rođenja pri registraciji pa sada hoće da ispravi.\n16. 02. 2006. #8\nNema puno cura na forumu, a i imaju opciju da sakriju godine - ne moraju unositi lažne podatke\n16. 02. 2006. #9\nOff Topic: Tko zna nema jos uvek dna input uredjaja ( but soon enogugh ,i shall make that mod for this crapy vbulletin )\n16. 02. 2006. #10\nOff Topic: Da, u buducnosti ces se samo pojaviti na forumu, a vec ces biti registrovan, opomenut par puta u napred (zbog nedolicnog ponasanja kod kuce), i eventualno banovan ako se desi da zagalamis na one opomene...\npotrebni server administratori Vace Poslovne ponude i zapošljavanje 0 16. 05. 2008. 02:42\nPotrebni sistem administratori: Sportska kladionica Mozzart qpele Poslovne ponude i zapošljavanje 0 29. 06. 2007. 13:44\nČudan post na forumu borstale Web Hosting, web serveri i operativni sistemi 11 02. 02. 2007. 22:02\nKoliki je smisao pretrazivaca danas? Pedja Marketing i SEO 30 19. 06. 2006. 22:05\nHumor: Kolekcija... Ilija Studen Opušteno 0 08. 08. 2005. 19:36


Opstruiše se istraga u vezi sa prijetnjama smrću\nPotpredsjednik Visokog sudskog i tužilačkog savjeta /VSTS/ BiH Ružica Jukić izjavila je Srni da je u nečijem interesu opstruisanje istrage u vezi sa prijetnjama smrću upućenih njoj, kao i nosiocima najviših funkcija pravosudnih institucija BiH, te da nema informacija o istrazi.\nJukićeva kaže da kada se nekom drugom upute prijeteća pisma ili poruke onda ekspresno pronađu počinioci, zbog čega smatra da u ovom slučaju postoje određene opstrukcije.\nOčito je, kaže ona, da je nalogodavac neko ko je poznat, zbog čega se i opstruiše istraga.\nPozivajući se na izvore, portal "Bosnia tajms" /The Bosnia Times/ piše da je policijskim strukturama poznato da je Munir Hodžić zvani Munja iz Hrasnice pokušao vozilom da udari u automobil u kojem se vozila vršilac dužnosti glavnog tužioca Gordana Tadić, a koji je bio u pratnji policije.\nJukić: Ne štitim kriminalce, već poštene nosioce pravosudnih funkcija


BalkanMagazin :: EU proteruje prirodni gas\nsreda, 20. maj 2020 12:12\nEU vaga opcije za gasnu mrežu u nultom CO2 svetu i najavljuje obustavljanje finansiranja infrastrukturnih projekata za fosilni gas, kako bi Evropa postala „klimatski neutralna“ do 2050. godine.\nEvropska komisija razmatra tri opcije za buduća ulaganja u gasnu infrastrukturu prateći cilj ostvarenja „klimatskoj neutralnosti“ do 2050. godine, navodi se u internom memorandum, koji je video i objavio 5. maja Euractiv, piše Bilten AERS-a.\n„Procureli dokument o opsegu“ planiranja gasne infrastrukture, koji je sačinio Direktorat za energetiku Evropske komisije, otkriva tri opcije predviđene za gasnu infrastrukturu na nivou EU:\n• „Postepeno odstupanje od prirodnog gasa“, uz dalju podršku EU infrastrukturi „paralelno“ sa novim prioritetima za obnovljivi gas.\n• Opcija „zelene gasne mreže“, sa fosilnim gasom zabranjenim za finansiranje iz EU, koja bi se „u potpunosti fokusirala“ na naknadnu ugradnju ili preuređivanje gasnih mreža za rukovanje obnovljivim gasovima, kao što su vodonik, pretvaranja električne energije iz obnovljivih izvora u prirodni gas (power-to-gas - P2G) i biogas.\n• Opcija „samo za električnu energiju“, gde bi se bilo kakvo finansiranje gasa u potpunosti fokusiralo na struju i pametne mreže.\nRazmišljanje na nivou EU dolazi pre planirane revizije smernica EU o prekograničnom finansiranju energetske infrastructure, očekivane do kraja 2020. godine, tzv. Uredbi o transevropskoj energetskoj infrastrukturi (TEN-E).\n„TEN-E želi da doprinese Zelenom dogovoru podržavajući transevropsku infrastrukturu potrebnu za dekarbonizovani energetski sistem“, piše u uvodu ovog dokumenta.\nTrenutno finansiranje EU za gasne projekte fokusirano je na infrastrukturu za prirodni gas, uključujući transport, komprimovanje i skladištenje LNG-a, navodi se u dokumentu.\nPresušuje finansiranje EU za fosilni gas\nFinansiranje EU za infrastrukturu fosilnog gasa trebalo bi da presuši u narednim godinama kako Evropa napreduje sa ciljem da postane „klimatski neutralna“ do 2050.\nEvropska investiciona banka odlučila je u novembru da ukine finansijsku podršku za fosilna goriva od 2021., u nameri da transformiše zajmodavca iz EU u „klimatsku banku“.\nA ranije ove godine Evropski parlament je doneo revidirani popis energetskih projekata EU prihvatljivih za finansiranje iz EU. Lista, koja je obuhvatala 32 gasna projekta, izazvala je revolt kod zelenih poslanika koji su rekli da ne treba izdvojiti sredstva za infrastrukturu fosilnog gasa. Frans Timmermans, potpredsednik Komisije zadužen za nadzor Zelenog ugovora, rekao je u to vreme da će EU ubuduće finansirati samo energetske projekte koji podržavaju evropski cilj klimatske neutralnosti.\nPrema novoj političkoj liniji Komisije, finansiranje će se samo gasna infrastruktura koja može upravljati gasovima sa niskim udelom ugljenika, kao što je vodonik, i izbegavati „zaključavanje“ u fosilni gas.


Delo: Vojna retorika Kosova i Srbije – pozorišna predstava! – Balkanekspresrb.rs\n“Ako Evropska unija (EU) bude i dalje umirala na rate, njen raspad neće početi u centrima moći, nego na njenoj periferiji”, piše Delo i dodaje da bi Brisel morao pravovremeno reagovati i umiriti strasti, kako se kasnije ne bi opet pitao kako je došlo do tako opasne krize\nSLOVENAČKI dnevnik Delo piše da je incident sa vozom koji je iz Beograda krenuo u Mitrovicu pokazao koliko su krhki mir i stabilnost na Balkanu.\nNavodi se i da je mir u Evropi rezultat bolnih kompromisa. List ipak ocjenjuje da je vojna retorika Kosova i Srbije povodom slučaja voza bila pozorišna predstava i da, “iako se radi o zamrznutom konfliktu”, “nasilje između dve države nije vjerovatno”.\n“Ako Evropska unija (EU) bude i dalje umirala na rate, njen raspad neće početi u centrima moći, nego na njenoj periferiji”, piše list i dodaje da bi Brisel morao pravovremeno reagovati i umiriti strasti, kako se kasnije ne bi opet pitao kako je došlo do tako opasne krize. Činjenica je, navodi list, da će Srbija još nastojati da vrati Kosovo u svoje granice, uprkos proglašenju nezavisnosti, prisustvu mirovnih misija saveza Nato i EU i finansijskim injekcijama u iznosima koji dostižu milijarde evra.(Agencije)♦\nTagsdelo Kosovo Voz


Семинар о промоцији и побољшању социјалног дијалога у Републици Српској, Бања Лука, 3 - 4. јул - SAVEZ SINDIKATA REPUBLIKE SRPSKE\nNaslovnaMeđunarodna saradnjaSeminar o promociji i poboljšanju socijalnog dijaloga u Republici Srpskoj, Banja Luka, 3 – 4. jul\nSeminar o promociji i poboljšanju socijalnog dijaloga u Republici Srpskoj, Banja Luka, 3 – 4. jul\n03/07/2018 Međunarodna saradnja, Savez sindikata RS, Sve vijesti\nSeminar o promociji i poboljšanju socijalnog dijaloga u Republici Srpskoj\nU Domu sindikata u Banjaluci, 3. i 4. jula 2018. godine, održaće se dvodnevni edukativni seminar o temi:,,SOCIJALNI DIJALOG, KAKO KORISTITI MEHANIZME MEĐUNARODNE ORGANIZACIJE RADA ZA PROMOVISANJE SOCIJALNOG DIJALOGA,,.\nSeminaru će prisustvovati i aktivno učestvovati u njegovom radu članovi Predsjedništva, izvršni sekretari i povjerenici Saveza sindikata Republike Srpske.\nCilj seminara da se diskutuje o ekonomsko-socijalnom položaju radnika i njihovih porodica u Republici Srpskoj, sa posebnim osvrtom na posljedice Zakona o radu, kao i analizi primjene Zakona o radu RS koju su sačinili pravni stručnjaci Saveza sindikata RS.\nSvoje znanje i bogato iskustvo o ovim temama iz međunarodne perspektive, učesnicima seminara prenijeće Džef Volgt, ekspert međunarodnog prava iz Američkog centra solidarnosti.\nNaravno, nezaobilazne teme biće socijalni dijalog, kolektivno pregovaranje, te korištenje svih mehanizama i pozitivnih iskustava Međunarodne organizacije rada za promociju, odnosno poboljšanje socijalnog dijaloga među socijalnim partnerima u Republici Srpskoj.\nKrajnji cilj seminara je kreiranje Platforme rada Saveza sindikata RS i Centra solidarnosti za 2019. godinu.\nSeminar se održava uz podršku Američkog centra solidarnosti-Program za Balkan koji je otvorio svoju kancelariju u Beogradu za podršku sindikatima iz zemalja bivše Jugoslavije.


Petar Ivancov Archives - ZA SREBRENICU\nNOVA PROVOKACIJA? Ambasador Rusije Petar Ivancov danas u Srebrenici\nAmar H\t Nov 27, 2018 0\nAmbasador Ruske Federacije u BiH Petar Ivancov danas će posjetiti Srebrenicu, saopćeno je iz kabineta načelnika ove opštine Mladena Grujičića. U saopćenju je navedeno da će Ivancov u 10:45 sati posjetiti Spomen-sobu nastaradalim…\nVETO IZ POTOČARA IVANCOVU: Zbog negiranja genocida u Srebrenici ambasadoru Rusije odbijena posjeta…\n– U skladu sa željama porodica žrtava ispravna je odluka da se ne dočeka ambasador Rusije Petar Ivancov. U Memorijalnom centru Potočari nema mjesta za one koji nisu spremni da prihvate činjenicu da je sudski dokazan i presuđen genocid nad…\nSkandalozan istup ruskog ambasadora: Petar Ivancov otvoreno ohrabruje Dodikov režim da ne provodi…\nAmbasador Rusije Petar Ivancov jedini se iz diplomatskog kora usprotivio saopćenju visokog predstavnika Valentina Inzka koji je pozvao vlasti manjeg bh. entiteta da provedu presudu Ustavnog suda BiH o knjiženju vojne imovine na institucije…


Ministrica za ljudska prava i izbjeglice Bosne i Hercegovine Semiha Borovac, federalni ministar raseljenih osoba i izbjeglica Edin Ramić i direktor Fonda za povratak BiH Nebojša Švraka danas će s načelnicima i gradonačelnicima šest općina i gradova u FBiH i izvođačima potpisati ugovore o izgradnji stambenih zgrada u vrijednosti od 5.655.692 KM.\nPotpisivanjem ugovora počet će izgradnja 133 stana za trajno stambeno zbrinjavanje izbjeglih i raseljenih osoba u šest višestambenih objekata u Zenici (62 stana) i Tuzli (20 stanova), te općinama Federacije BiH Bosanski Petrovac (20 stanova), Olovo (16 stanova), Foča u FBiH (devet stanova) i Pale-Prača (šest stanova).\nIzgradnja stanova finansira se iz multidonatorskog Fonda Regionalnog stambenog programa s prevlađujućim učešćem IPA sredstava koja je osigurala Evropska unija.\nU okviru tog, trećeg pod-projekta Državnog projekta stambenog zbrinjavanja bit će izgrađeno 20 višestambenih zgrada s ukupno 438 stanova, od kojih 178 u Federaciji BiH, 252 u Republici Srpskoj i osam u Brčko Distriktu BiH.\nPod vodstvom Ministarstva za ljudska prava i izbjeglice BiH, Državni projekt stambenog zbrinjavanja u okviru Regionalnog stambenog programa provode Jedinice za implementaciju projekta – Federalno ministarstvo raseljenih osoba i izbjeglica, Ministarstvo za izbjeglice i raseljena lica Republike Srpske i Odjel za raseljena lica, izbjeglice i stambena pitanja Brčko Distrikta BiH u saradnji s lokalnim zajednicama širom države, saopćeno je iz Ministarstva za ljudska prava i izbjeglice BiH.\nBiH ima jedan od najstarijih vašara u Evropi: Parking pet puta skuplji nego “njemačka šminka”


Radio BIR - Sirijska vojska preuzela punu kontrolu nad Haleppom, vojnici slave pobjedu\nSirijska vojska preuzela punu kontrolu nad Haleppom, vojnici slave pobjedu\nSirijska vojska i njeni saveznici preuzeli su punu kontrolu nad svim okruzima u Haleppu, nakon što su se pobunjenici povukli iz grada, saopštio je danas neimenovani izvor iz sirijske vojke.\nOdbrana pobunjenika jučer je slomljena, što je omogućilo veliko napredovanje sirijske vojske u više od polovine preostalih dijelova Haleppa, koji su bili pod kontrolom pobunjenika, i dovelo do povlačenja pobunjenika u nekoliko okruga na zapadnoj obali rijeke, izvijestio je Reuters.\nSirijska vojska i njeni saveznici su pred proglašenjem pobjede u Haleppu, rekao je ranije izvor u sirijskoj vojsci, nakon što su pobunjenici u tom, drugom po veličini sirijskom gradu danas svedeni na veoma malu teritoriju koju neprestano zasipaju bombe.\nReutersov izvještač u zoni koju pod kontrolom drže snage sirijske vlade, javlja da se bombardiranje pobunjeničke zone u Haleppu nastavilo jučer bez prestanka, dok jedan civil koji je tamo "zaglavljen" opisuje situaciju kao "sudnji dan".\n"Borbe u istočnom Haleppu trebalo bi da brzo budu okončane. Pobunjenici nemaju mnogo vremena. Ili će morati da se predaju, ili će umrijeti", rekao je novinarima u Haleppu general Zaid al-Saleh, načelnik sigurnosnog komiteta vlade za taj sirijski grad, prenosi Tanjug.\nSirijski opservatorij za ljudska prava saopćio je da je 60 ljudi, uključujući civile i borce, ubijeno jučer granatama ili iz vatrenog oružja, kada je sirijska vojska izvela juriš na nekoliko kvartova pod kontrolom pobunjenika u Haleppu.\nPobunjenici su se jučer po podne povukli iz svih četvrti na istočnoj strani rijeke koja protiče kroz Aleppo, nakon što su protekle noći izgubili kvart Šeik Said, na jugu male teritorije koja je ostala u njihovim rukama, navodi Sirijski opservatorij za ljudska prava, sa sjedištem u Londonu.\nPobunjenička enklava, koja se brzo smanjuje, prepolovila se za samo nekoliko sati, a direktor Opservatorija Rami Abdul Rahman rekao je da bici za Aleppo dolazi kraj.\nU distriktima koje su zauzele vladine snage, vojnici su već počeli da slave pucajući u zrak, a vozači da trube sirenama najavljujući pobjedu, pokazuju snimci koje je objavila sirijska državna televizija.\nRusko ministarstvo odbrane saopštilo je jučer da je 728 pobunjenika položilo oružje u protekla 24 sata i da su prešli u zapadni dio Haleppa, kao i da je 13.346 civila u istom tom periodu napustilo distrikte pod kontrolom pobunjenika u Aleppu.\nIako bi pad Haleppa zadao ogroman udarac pobunjenicima koji pokušavaju da sirijskog predsjednika Bashara al-Asada svrgnu s vlasti, Asad bi i dalje bio daleko od uspostavljanja kontrole u cijeloj zemlji, budući da veliki dijelovi Sirije ostaju u rukama pobunjenika, a takozvana Islamska država je u nedjelju ponovo zauzela drevni grad Palmiru, navodi Reuters.\nMore in this category: « U bombardiranju Raqqe ubijen 21 civil, u napadu na Hamu 53 civila poginula Rusija i Turska održavaju sastanak o situaciji u Haleppu »


Smene direktora za učestvovanje u funkcionerskoj kampanji\nPonedeljak , 2019-11-18 | 13:24:42\nVlada Srbije predložila je dopune Zakona o javnim preduzećima kojima je predvidjena smena direktora pre isteka perioda na koji je imenovan ako koristi resurse javnog preduzeća za promociju političkih stranaka.\nDirektor će biti smenjen posebno ako za promociju koristi službene prostorije, vozila i inventar preduzeća bez naknade. On, kako je predloženo, ne sme voditi izbornu kampanju u radno vreme.\nIsta kazna sleduje i direktoru ako vrši pritisak na zaposlene i lica angažovana po drugom osnovu u javnom preduzeću u vezi sa podrškom političkim subjektima ili kandidatima na izborima.\nPrvi čovek javnog preduzeća će biti smanjen i ako mu je bilo poznato da zaposleni ili angažovani po drugom osnovu u javnom preduzeću koristi resurse javnog preduzeća za promociju političkih stranaka, odnosno političkih subjekat, a nije preduzeo radnje za koje je nadležan da to spreči.\nDopuna zakona koji treba da se usvoji u Skupštii Srbije doneta je radi unapredjenja izbornog procesa, a u sklopu preporuka Organizacije za evropsku bezbednost i saradnju (OEBS) i Kancelarije za demokratske institucije i ljudska prava (ODIHR).


OTVOREN PRVI TSV DISKONT U ZRENJANINU - RTV Santos\nOTVOREN PRVI TSV DISKONT U ZRENJANINU\nDobre vesti, Lifestyle, SLIKE, Vesti\nVreme slava i praznika je tu i verovatno već imate spisak sa svim onim slanim i slatkim zalogajčićima kojima planirate da obogatite vašu trpezu. Najvažniji sastojak svakog recepta je ljubav i neka ona pokrene svakog od nas. Sve ostalo možete pronaći u marketima koji su dobro snabdeveni.\nPredlažemo da ovaj prvi zimski dan započnete šetnjom i provedete ga u otkrivanju nečeg novog.\nTSV diskont – novo mesto u gradu koje Vam nudi kvalitetne proizvode ali po fabričkim cenama. Nalazi se na adresi Koče Kolarova 32.\nPonuda je bogata i na jednom mestu možete pronaći sve što Vam je potrebno, za možda, baš prve vaše kiflice ili neke slatke kolačiće. Opremite se za predstojeće praznike i pripremite omiljene poslastice za one koje volite.\nPažljivo birajte i uvek izaberite kvalitet a TSV diskont je tu da Vam omogući kupovinu po povoljnoj- fabričkoj ceni.\nPored osnovnih namirnica, pekarskih i suhomesnatih proizvoda, tu je i veliki izbor zdrave hrane, smrznutog programa, konzervisane hrane, slaniša i slatkiša, alkoholnih i bezalkoholnih pića, ali i kućne hemije kao i proizvoda za ličnu higijenu.\nBebi i dečiji program čini poseban kutak TSV diskonta gde su pažljivo birani proizvodi za negu onih najmlađih.\nTSV Diskont – Prijatelja Vašeg domaćinstva, čeka Vas na adresi Koče Kolarova 32 u Zrenjaninu već od danas.\nSledećeREGISTRUJTE VOZILO BRZO I LAKO\n18. juna 2021.\t20:25\n18. juna 2021.\t16:33


Vesti online / Vesti / Svet / Napušteni žena i dečak preminuli u Sredozemnom moru\nSpasioci su pronašli jednu ženu živu u čamcu, kojim su migranti pokušali da dođu do Evrope, preneo je Rojters.\nBrod, kojim upravlja španska humanitarna grupa "Proaktiva open arms", na kojem se nalazio i fotograf Rojtersa, otišao je da pomogne troje migranata, zaglavljenih na oko 80 nautičkih milja od obale Libije, ali kada je stigao do njih, dvoje je već bilo mrtvo.\nIz "Proaktiva open arms" navodi da je troje migranata bilo bespomoćno, nakon što ih je ostavila libijska obalska straža.\nKako tvrdi, Libijci su ih napustili, nakon što su dve žene odbile da se ukrcaju na njihov brod za patroliranje, zajedno sa dečakom, starim oko četiri godine.\nLibijska obalska straža nije bila dostupna za komentar, napominje Rojters.\nSVET U Sredozemnom moru nestalo 117 migranata?


Portal Sarajevo-RS.com - Sjeverna Koreja: Ako žele nuklearni rat, dobiće nuklearni rat\nSjeverna Koreja: Ako žele nuklearni rat, dobiće nuklearni rat\nutorak, 18 april 2017 15:54\nPjongjang je spreman za „sveobuhvatni“ rat i odgovoriće na svaku provokaciju snaga neprijateljski raspoloženih prema Sjevernoj Koreji, izjavio je ovlašćeni ministar u ambasadi Zin Đeng Hep.\nIzjava je data zbog eskalacije tenzija na Korejskom poluostrvu, gdje su vojske Južne Koreje i SAD saopštile 16. aprila da je Pjongjang izveo neuspjelo lansiranje rakete nakon velikog broja raketnih lansiranja i nuklearnih proba za koje se smatra da su u suprotnosti sa rezolucijom Savjeta bezbjednosti UN.\nAmerički mediji su 14. aprila javili da bi američki predsjednik Donald Tramp mogao da naredi napad na Sjevernu Koreju ukoliko Pjongjang odluči da izvrši još jednu nuklearnu probu.\nKao odgovor na to, Generalštab sjevernokorejskih oružanih snaga zaprijetio je da će početi napad na američke vojne baze u Japanu i Južnoj Koreji, kao i na predsjedničku rezidenciju u Seulu u slučaju američke agresije.\nViše iz ove kategorije « Djecu iz Srbije drže na aerodromu na Kipru U Kolumbiji ponovo klizišta, 11 mrtvih »


Andrej Plenković i Denis Zvizdić, Sarajevo\nPredsjedavajući Vijeća ministara Bosne i Hercegovine Denis Zvizdić pozvao je hrvatskog premijera Andreja Plenkovića da se prestane miješati u unutrašnja pitanja BiH, čime pokušava da institucionalno uspostavi netačne teorije o ugroženosti samo jednog naroda u BiH.\nReagujući na Plenkovićeve posljednje istupe u institucijama Evropske unije (EU) i prilikom bilateralnih susreta, Zvizdić smatra da je primjetan pokušaj uspostavljanja patronističkog ponašanja prema Bosni i Hercegovini.\n"Plenković, zloupotrebljavajući članstvo Hrvatske u EU, nastupa kao da je premijer BiH, a ne Hrvatske, što predstavlja otvoreno i direktno miješanje Hrvatske u unutrašnja pitanja u BiH", ocijenio je Zvizdić.\nOn je dodao da premijer Hrvatske na ovaj način pokušava institucionalno uspostaviti netačne, selektivne i konfuzne teorije o ugroženosti samo jednog naroda u BiH.\nMože vas interesovati - Hrvatska predsjednica: Ne miješamo se u unutarnje stvari BiH\nDenis Zvizdić podsjeća da su, u skladu sa odredbama Ustava BiH, Bošnjaci, Srbi i Hrvati ravnopravni i konstitutivni na cijeloj teritoriji BiH, te da u bilo kojoj instituciji na nivou BiH ne može biti donesena nijedna odluka suprotna demokratskoj volji izabranih ili imenovanih predstavnika bilo kojeg naroda, zbog brojnih mehanizama zaštite.\n"Nivo tolerancije, posebno bošnjačkog naroda, takav je da postoji skoro paritetna zastupljenost u rukovodećim funkcijama na nivou BiH. Tako hrvatski narod, kojeg je prema posljednjem popisu 15,43 posto u BiH, ima duplo više rukovodećih funkcija - skoro 30 posto, što u potpunosti demantuje bilo kakvu teoriju o neravnopravnosti", navodi Zvizdić.\nOn smatra da nema nikakve potrebe da hrvatski premijer upoznaje šefove država i vlada članica EU o stanju u BiH, jer te zemlje posredstvom svojih ambasada u BiH i u kontaktima sa zvaničnicima BiH veoma dobro poznaju situaciju.\n"Pozivam Plenkovića da kao premijer susjedne države prestane igrati ulogu premijera BiH i portparola samo jedne političke i etničke opcije, te da BiH počne posmatrati kao suverenu državu ravnopravnih naroda i građana, i kao dobrog i iskrenog susjeda", poručio je Zvizdić u reagovanju dostavljenom medijima.


RT: Velika igra na Arktiku: SAD planiraju vojnu luku kako bi se suprotstavile Rusiji i Kini\nAmerički zakonodavci žele da se njihova vojska suprotstavi Rusiji i Kini na otvorenom moru tako što će pronaći jednu ili više lokacija za luku koja bi pomogla u podsticanju rastućeg apetita Vašingtona za naftu i druga prirodna bogatstva.\nNacionalni zakon o autorizaciji odbrane 2020. (NDAA) sugeriše da Obalska straža i drugi rodovi američke vojske treba da identifikuju i odrede novu stratešku luku na Arktiku. Otvoreno se tvrdi da je taj potez zamišljen da bi se suprotstavili prisustvu Rusije u polarnom regionu.\nNaravno, zakon o kojem će se glasati sledeće sedmice, izaziva strahove od ruske vojne ekspanzije u najsevernijem svetskom regionu. Moskva, ukazuje se, ima oko 40 ledolomaca (dok SAD imaju samo jedan) i "ostvarila je značajne investicije" u stvaranje nove Arktičke komande. Takođe se gradi ili obnavlja 19 luka i 14 aerodroma u regionu.\nDrugi deo zakona upozorava da se Rusija udružila sa Kinom u istraživanju rezervi gasa na Arktiku, te se predlažu određeni koraci.\n"Ekonomski značaj Arktika nastavlja da raste kako zemlje širom sveta počinju da shvataju potencijal za pomorski saobraćaj, kao i ekonomski i trgovinski razvoj u regionu."\nZakonodavci su potom naveli značajnu količinu prirodnih rezervi Arktika. Polarni krug dom je za 13 odsto neotkrivene nafte u svetu i 30 odsto neotkrivenog gasa. I na kraju, ali ne i najmanje važno, "bogatstvo uranijuma, retkih zemnih minerala, zlata, dijamanata i milion kvadratnih milja neiskorišćenih resursa za koje se vredi boriti".\nSAD su već dugo prisutne na Arktiku, gde se nadaju da će imati koristi od klimatskih promena, koje postepeno pretvaraju ledeno vezanu teritoriju u prohodne vodene puteve. Kao što je Majk Pompeo rekao ove godine: "Arktički morski putevi mogli bi postati Suecki i Panamski kanal 21. veka."\nRanije ovog meseca, američka mornarica je pozvala na širenje operacija na Arktiku, uglavnom slanjem dodatnih razarača u region. Rusija, koja ima više od 11.000 km obale na Arktiku, nije besposlena u smislu istraživanja na otvorenom moru.\nU proteklih nekoliko godina, ruska vojska je izgradila najmoderniju bazu, nazvanu "Arktička detelina", te obnovila niz napuštenih aerodroma u tom području.\nPored odbrambenih instalacija, Moskva takođe računa na velike ekonomske projekte unutar svojih morskih granica, i čak se nada da će olakšati turizam u Arktičkom krugu.\nRuski nuklearni ledolomac, foto: © Vera Kostamo / RIA Novosti/ vostok.rs


Air Serbia - Istorijat\n17. juna 1927, osnovano je Društvo za vazdušni saobraćaj "Aeroput" čiji je naslednik Jat Airways. Ovo je i datum kojim se obeležavaju počeci civilnog vazdušnog saobraćaja u našoj zemlji. Dvadeset godina kasnije, 01. aprila 1947. godine, poleteli su avioni na prvim posleratnim linijama kompanije koja je dobila ime "Jugoslovenski Aerotransport".\nGodine 1963. u JAT-ovu flotu ušle su tri Karavele, šest godina kasnije i prvi Daglas DC-9, a sedam godina kasnije i prvi Boing 707. Istovremeno, iz flote se povlače poslednji veterani klipne flote DC-3 i Konveri. Uvođenje u saobraćaj mlaznih aviona, letelica većih kapaciteta i doleta, a uz to i daleko komfornijih, ekonomičnijih i po svim ostalim karakteristikama boljih od generacije klipnih aviona, bilo je osnova za širenje mreže linija, osvajanja novih tržišta i pravu ekspanziju vazdušnog saobraćaja. To je i osnovna karakteristika razvoja Jugoslovenskog Aerotransporta do početka sedamdesetih godina, perioda koji se u kompaniji uslovno naziva "početak mlazne avijacije".\nKao što se početak šezdesetih uzima kao preloman, zbog uvođenja prvih mlaznih aviona, tako su sedamdesete značajne zbog uključenja u flotu "velikog boinga" B-707, nakon čega su uvedene prve čarter linije sa karakteristikama redovnog saobraćaja povezavši se sa Severnom Amerikom, uvođenje Daglasa DC-10-30, prvog širokotrupnog aviona 1978, predstavlja početak jedne od najznačajnijih etapa u razvoju JAT-a.\nJugoslovenski aerotransport promenio je svoje ime u Jat Airways 8. avgusta 2003. Godine 2006. prvi put posle 1991. Jat je poslovnu godinu završio sa pozitivnim rezultatom. Slede teške godine za svetski vazdušni saobraćaj koji se reflektovao i na srpskog avioprevozioca, godine u kojima Jat Airways pokušava da pronađe strateškog partnera. Posle niza pokušaja, 1. avgusta 2013. Etihad Airways, Jat Airways i Vlada Republike Srbije objavili su strateško partnerstvo čiji cilj je da se obezbedi budućnost srpske nacionalne aviokompanije. Etihad Airways-u dodeljen je petogodišnji ugovor o upravljanju novoosnovanom aviokompanijom. Etihad Airways obavezao se da kupi 49 odsto udela u Jat Airways-u, a Jat Airways da promeni ime i oznake u Air Serbia. Etihad i Vlada Republike Srbije obavezali su se da ulože po 40 miliona američkih dolara, kao i da obezbede dodatna sredstva u maksimalnom iznosu od po 60 miliona dolara. Naša nacionalna kompanija otpočela je letove za Abu Dabi 26. oktobra 2013, a naziv u Air Serbia zvanično je promenila 28. oktobra 2013. godine. Novi naziv aviokompanije, novi brend, novi tip aviona u floti, nove destinacije i potpuno novi način pružanja usluge putnicima prema kojima se odnosi kao prema gostima kojima se ukazuje čast i prema kojima se odnosi sa posebnim poštovanjem i stilom, novi je pristup kompanije Air Serbia njenim vernim putnicima, ali i onima koji će to postati. U Air Serbia-u počeli su da stižu novi avioni tipa Airbus A319, nova sedišta, novi obroci i pića na letovima. Cilj Air Serbia-e je da postane vodeća aviokompanija u regionu, ali i da ide i dalje, da bi se ponovo našla među najboljima u svetu, kao što je to nekada i bila. FAQ


STATISTIKA: Tramp vodi za 2 procenta\n07-10-2016 08:18 Svet Planeta\nRepublikanski kandidat za predsednika SAD Donald Tramp vodi u odnosu na svog demokratskog rivala Hilari Klinton za 2 procenta, saopštava sprovedena anketa.\nKako saopštava sajt sociološke kompanije Ramussen Reports, koja je sprovodila anketu, 43% ispitanika podržava Trampa, dok bi za Klintonovu glasalo 41% Amerikanaca. Još 8% želi da glasa za libertarijanskog predstavnika Gerija DŽonsona i 3% za predsednika Zelenih DŽila Stejna, dok 4% nije znalo šta da odgovori. U toku ankete koja je trajala od 3. do 5. oktobra, ispitano je oko 1.500 građana. Ranije je bilo objavljeno da Klintonova vodi protiv Trampa za 5% Izvor: Pravda\nPOVEROVALI U ŠALU: Amerikanac rekao da se Klintonova povlači zbog bolesti i da je Tramp predsednik (VIDEO)


Ukinut pritvor direktorki i službenici Centra za socijalni rad - PPmedia\nPosted on\tfebruar 1, 2019 8:31 pm by adminpp033\nSud u Kraljevu nakon desetodnevnog pritvora pustio je da se brane sa slobode direktorku Centra za socijalni rad Prijepolje, Sabiru Hadžiavdić i radnicu ove ustanove Alisu Talović. Njih dve pripadnici Posebnog odeljenja Višeg javnog tužilaštva za suzbijanje korupcije iz Kraljeva, 22. januara lišili su slobode zbog postojanja osnova sumnje da su izvršile krivično delo zloupotreba službenog položaja i krivično delo zloupotrebe službenog položaja u pomaganju.\nSabiri Hadžiavdić se na teret stavlja da je u svojstvu odgovornog lica Centra za socijalni rad Prijepolje, tokom decembra 2017. godine omogućila pravnim i fizičkim licima da u postupku nabavke pribave imovinsku korist od oko 990.000 dinara, a Centru za socijalni rad nanela štetu od oko 1.142.000 dinara, uključujući i iznos PDV-a.\nOsumnjičena AlisaTalović, koja je takođe zaposlena u Centru za socijalni rad Prijepolje, se tereti da je, zloupotrebom službenog položaja, pomogla direktorici da izvrši navedeno krivično delo.\nInače, pred sudom u Kraljevu u petak je saslušan veliki broj svedoka među kojima je bio i predsednik Upravnog odbora Senad Hodžić. Kako saznajemo, nastavak ovog krivičnog postupka zakazan je za 11. februar.\nOznake: Alisa Talović, Kraljevo, Sabira Hadžiavdić, sud Kraljevo, vesti prijepolje


Objavljeno 14.04.2018. u 13h\nSledeće nedelje vas očekuju dva odlična predavanja u Startit Centru Zrenjanin vezanih za organizaciju vremena i povećanje produktivnosti na poslovnom i privatnom planu, a za vas preduzetnike koje zanima otvaranje firme u Srbiji i za koji pravni oblik da se odlučite i šta vas sve čeka na tom putu, imaćete prilike da čujete sve što vaz zanima od knjiškog moljca.\nFotograf: Nebojša Tatomirov\n1. Organizacija vremena i povećanje produktivnosti\nDobra organizacija vremena podrazumeva ne samo više urađenih stvari, već više urađenih važnih stvari, više vremena za odmor, manje stresa i osećaj ispunjenosti i zadovoljstva na kraju dana. Dobra organizacija vremena omogućava da radite pametnije, ne više.\nPredavanje će biti održano u utorak 17. aprila sa početkom u 18h, predavač će biti Sloboda Katanić (psiholog) i pričaće vam o tome:\nPrijava je obavezna preko ove forme, a predavanje je besplatno.\n2.Kako da osnuješ firmu u Srbiji\nPredavanje će se održati u četvrtak 19. aprila sa početkom u 18h, predavač će biti Milan Trbojević, sajber knjigovođa i poreski savetnik, specijalizovan za IT preduzetnike i mali biznis.\nTagovi:otvaranje firme, preduzetništvo, startit centar zrenjanin, zrenjanin


Na predstojećem, 70. filmskom festivalu u Kanu, koji će biti održan od 17. do 28. maja, u programu „Kan klasik” biće prikazan film Aleksandra Saše Petrovića „Skupljači perja”. Naš film biće prikazan sa nove kopije koju je Jugoslovenska kinoteka izradila i prijavila kanskim selektorima povodom pedesetogodišnjice tog čuvenog dela. „Skupljači perja”, u kojem su nezaboravne uloge ostvarili Bekim Fehmiu, Olivera Katarina i Velimir Bata Živojinović, osvojili su 1967. godine Gran pri u Kanu a sada će biti prvi srpski film u programu „Kan klasik”, navedeno je u saopštenju Kinoteke.\nDo ponovnog prikazivanja na Kroazeti, u selekciji „Kan klasik”, došlo je posle napora čelnika Jugoslovenske kinoteke da izrade novu kopiju i izuzetne upornosti da obezbede ponovno prisustvo ovog filma na međunarodnoj sceni.\n„’Kan klasik’ je program najuglednijeg svetskog filmskog festivala koji skreće pažnju na najznačajnije filmove iz istorije kanskih programa”, istakao je direktor Jugoslovenske kinoteke Jugoslav Pantelić i podsetio da su „Skupljači perja” imali veliki uticaj na međunarodne karijere Bekima Fehmiua i Olivere Katarine.\nZa potrebe „Kan klasika” novoizrađena kopija biće skenirana u 2K rezoluciji i biće izrađen di-si-pi (disk sa kog se prikazuje film) sa titlovima na engleskom i francuskom jeziku.\nNa ovogodišnjem, 45. Festu, u okviru obeležavanja pola veka od nastanka „Skupljača perja”, publika u Beogradu bila je u prilici da u Svečanoj sali Kinoteke pogleda novoizrađenu kopiju u programu „Fest klasik”.\n„Nova kopija biće ovoga maja dostupna i svetskoj javnosti, što će izazvati ponovno interesovanje za ovaj film, koji je krajem prošle godine u izboru koji je organizovala Jugoslovenska kinoteka zauzeo drugo mesto na listi stotinu najboljih srpskih filmova 20. veka”, izjavio je Pantelić i najavio da će Kinoteka nastaviti i u narednom periodu da plasira bisere srpske kinematografije u programe cenjenih festivala koji ne zaboravljaju ranije nagrađena dela.\n„To će izvesno biti još jedna odskočna daska za njihovu ponovnu svetsku promociju. Po informacijama koje imam, učešćem u programu ‘Kan klasik’, film ‘Skupljači perja’ već je obezbedio ponovnu bioskopsku distribuciju u Francuskoj koja je zakazana za oktobar ove godine”, istakao je Pantelić i dodao da je izrađeno nekoliko novih kopija „Skupljača perja”, od kojih neke imaju srpske titlove u scenama kada su dijalozi na romskom jeziku.


XV jubilarni Bečki ekonomski forum- Vienna Future Dialogue 2018 pod nazivom "Economy meets politics" održaće se 19. novembra 2018. pod pokroviteljstvom Nj.E. gospodin Sebastiana Kurca, kancelara Austrije, kao zvanični događaj austrijskog predsedavanja Savetom Evropske unije.\nProgram ovogodišnjeg XV jubilarnog novembarskog foruma podeljen je na jutarnju i popodnevnu sesiju:\nRegionalna saradnja kao deo evropskih integracija. Digitalizacija - prevazilaženje praznina i šansa za skok u razvoju\nJaka Evropa kroz snažnu ekonomsku povezanost: Izgradnja mostova\nPored aktivnih učesnika Foruma očekuju se visoki predstavnici regionalne i evropske politike, kao i visoki predstavnici Austrije, Evrope, regionalnih i međunarodnih ekonomija.\nViše informacija na: http://www.vienna-economic-forum.com


Čupavi dredovi - GetYourDread\nKosa mi je izuzetno svilenkasta i lako se izvlači iz dreda. Ja ih uheklam i već za nedelju dana izgledaju potpuno čupavo. Da li je to do moje kose ili do načina održavanja?\nPostoji mogućnost da šampon koji koristiš nije odgovarajući za tvoj tip kose pa ih dodatno razmekšava, tako da kraće dlačice ispadaju na sve strane. Probaj da pronađeš šampon koji je namenjen tvom tipu kose i primenjuj ga 2 do 3 nedelje kako bi mogao da uočiš promene i primetiš da li je kosa i dalje svilenkasta ili je poslušnija.\nU svakom slučaju i način na koji heklaš dredove je veoma bitan. Ukoliko samo uzimaš pramenove koji ispadaju iz dreda nakon pranja kose, namotaš na heklicu i provučeš kroz dred, moguće je da dlačice izlaze zato što ih nisi provukao više od jednog puta kroz dred, pa se opet izvlače na isti način. Dakle, ukoliko umeš da ih sređuješ ovom tehnikom, preporučujem ti da svu novu ali i izvučenu kosu, provučeš kroz dred nekoliko puta, čisto kako bi bio siguran da će sve ostati na svom mestu.\nSasvim je normalno da se dredovi raščupave nakon pranja, usled trljanja temena i samog dreda, kako bi se isterala prljavština. Tako da je uvek dobro da kosu sređuješ nakon sušenja dredova. Ukoliko tretiraš svoju kosu farbom ona može imati “prednosti” ali samo u smislu da može pomoći da se ispale dlačice na dredu poslušnije tj. da ne lete svuda nego ostaju uz dred. Sa druge strane ukoliko se ne farbaš, bitno je samo da malo poradiš na svojoj tehnici heklanja dredova i verujem da ćeš, vremenom, da stekneš osećaj kako i koliko bi trebalo da ga zatežeš da bi dredovi bili lepi i uredni.\nUkoliko koristiš tehniku pravog heklanja kose (kao kada se pravi dred od raščešljane kose),pod tim podrazumevam uzimanje svake dlake i nadovezivanje iste za narednu, obrati pažnju da li to radiš pravilno zato što se može desiti da, možda vučeš prejako pa samim tim pokidaš vlas pre nego što je spojiš sa sledećom ili je, iz straha da se ne ošteti, uopšte ne razvučeš dovoljno pa ostane labava i ne može da bude kompaktna sa dredom. Znači, za koju god tehniku da se opredeliš, bitno je samo da savladaš suštinu i primenjuješ princip koji najviše odgovara tvojim dredovima. Redovno održavaj higijenu glave, dobro ih osuši i nakon svega ovoga uzmi da ih popravljaš. Tada su najčupaviji i sve dlačice koje nisu u dredu su izašle pa ćeš tada najlakše moći da ih saniraš. Obavezno je da koristiš preparate za negu koji su namenjeni tvom tipu kose, kako ne bi dolazilo do nekih iritacija, sušenja temena ili pojave peruti.


BEOGRAD - Etiopljanin Reda Cegae pobedio je na 24. Beogradskom maratonu, pošto je trku pretrčao za dva sata, 14 minuta i 41 sekundi. Drugi je stigao Kenijac Četo Ruto, sa zvaničnim vremenom od dva sata, 18 minuta i 33 sekunde. Kompletan tekst\nBEOGRAD - Trener Partizana Aleksandar Stanojević kaže da je suspendovao Dominika Adiju zbog nedisipline, rekavši da fudbaler iz Gane za njega "više ne postoji". Kompletan tekst\nŠANGAJ - Britanac Luis Hamilton, za volanom Meklarena, trijumfovao je danas na trećoj ovogodišnjoj trci u šampionatu sveta Formule 1, Velikoj nagradi Kine, pošto je na stazi u Šangaju za 5,1 sekund bio brži od vodećeg u generalnom plasmanu, Kompletan tekst\nBEOGRAD - Najbolja srpska atletičarka Olivera Jevtić kaže da je Beogradski polumaraton, na kojem je zauzela treće mesto, predstavljao za nju odličan test u sklopu priprema za Svetsko prvenstvo u Daeguu (Južna Koreja). Kompletan tekst\nBOSTON - Kapiten košarkaške reprezentacije Srbije Nenad Krstić kaže da očekuje da će naš tim na prvenstvu Evrope u Litvaniji ovog leta doći do zlatne medalje. Kompletan tekst\nMOSKVA - Teniska reprezentacija Rusije plasirala se u finale Fed kupa, pošto je u Moskvi u polufinalu Svetske grupe povela protiv Italije sa 3:0, pobedom Vere Zvonarjove nad Robertom Vinči od 2:0 u setovima (6:4, 6:2). Kompletan tekst\nZAGREB - Dvojica irskih hokejaša na ledu, učesnika Svetskog prvenstva divizije 2, uhapšena su u Zagrebu jer su pod dejstvom alkohola čupali retrovizore sa automobila na ulici. Hokejaši, kod kojih je izmereno 0,6 i 1,6 promila alkohola u krvi, Kompletan tekst


Home COVID -19 Dio Gornjeg Zovika blokiran\nNa osnovu zakonskih ovlaštenja u oblasti zaštite i spašavanja ljudi i materijalnih dobara od prirodnih i drugih nesreća, te zbog pojave i širenja epidemije zarazne bolesti COVID-19 (koron avirus), komandant Štaba za zaštitu i spašavanje i gradonačelnik Brčko distrikta BiH Siniša Milić je, na prijedlog šefa Policije Brčko distrikta BiH Gorana Pisića i Pododjeljenja za javno zdravstvo, donio Naredbu o blokadi i izolaciji gornjeg dijela zaseoka Peškiri u selu Gornji Zovik u Brčko distriktu BiH.\n„Ovom Naredbom je Policiji Brčko distrikta BiH naloženo da preduzme sve potrebne radnje da se izvrši blokada i izolacija gornjeg dijela zaseoka Peškiri, zbog potvrđene sumnje da je sa mještanima ovog dijela zaseoka bila u kontaktu osoba zaražena korona virusom (COVID-19), a s ciljem sprečavanja širenja, odnosno prenošenja korona virusa na ostali dio mještana zaseoka Peškiri i sela Gornji Zovik, te susjednog sela Velino selo u Opštini Čelić“, saopšteno je iz Policije.\nU skladu sa tim i svojim ovlaštenjima, Policija je u saradnji sa Odjeljenjem za javnu bezbjednost i Crvenim krstom Brčko distrikta BiH, 01.04.2020. godine u večernjim časovima izvršila blokadu navedenog lokaliteta.\n„Ostvaren je visok nivo saradnje sa predsjednikom Mjesne zajednice i mještanima blokiranog područja, da bi se preduzele sve neophodne radnje. Policija Brčko distrikta BiH se zahvaljuje lokalnom stanovništvu na iskazanoj saradnji prilikom provođenja mjera blokade, te će zajedno sa svim nadležnim odjelima Vlade i Crvenim krstom Brčko ditrikta BiH, obezbijediti da se život stanovnika u blokadi odvija u skladu sa njihovim potrebama“, saopšteno je večeras iz Policije Distrikta.\nPrethodni postPod nadzorom zdravstva danas ukupno 1.182 lica\nSledeći postJoš jedno lice u Brčkom zaraženo virusom korona


CIK potvrdio, na izbore ide šest srpskih lista\nCentralna izborna komisija sertifikovala je kandidate ukupno šest lista kosovskih Srba za predstojeće parlamentarne izbore na Kosovu, potvrdio je za Kossev član CIK-a, Nenad Rikalo.\nZa ove izbore inicijalno je bilo prijavljeno šest lista kosovskih Srba - lista Srpska, Napredna snaga Kosova, Progresivno demokratska stranka, Samostalna liberalna stranka, koalicija Partije kosovskih Srba i Aktivne građanske inicijative i Sprski patriotski savez.\nPrema najnovijim informacijama, na izbore 11. juna ne izlazi Srpski patriotski savez i Aktivna građanska inicijativa. Gotovo sve liste, osim Srpske - izmenjene su kada je u pitanju broj kandidata za poslanike u Skupštini Kosova. Ima i novih imena.\nSa liste Srpska sertifikovano je 20 kandidata, koliko ih je i inicijalno bilo na listi kada je ona predata.\nNapredna snaga kosova imaće na izborima pet kandidata, što je takođe isti broj kandidata koji je ranije prijavljen.\nProgresivna demokratska stranka, sa druge strane, ima serifikovanih 18 kandidata, umesto 19 koliko ih je bilo na prvoj listi predatoj CIK-u.\n"Korekciju" jednog, "potencijalno dva imena" najavio je i sam lider ove stranke Nenad Rašić, u izjavi za Kossev, priznajući i da trpe pritiske, ali i da trenutno neće u javnosti da govori o tome.\nIzmena ima i kod Samostalno liberalne stranke koja ima 28 sertifikovanih kandidata, umesto 29 inicijalno prijavljenih. Za sada nije poznato zašto na listi nema jednog imena, a sam lider stranke, Slobodan Petrović, ranije je demantovao navode medija da njihovi kandidati, kao i kandidati PDS-a, "masovno napuštaju" listu SLS-a. On je, takođe, u izjavi za RTV Kim priznao da i ova lista trpi pritiske i pretnje.\nNajviše izmena, ipak, ima na listi Partije kosovskih Srba i Aktivne građanske inicijative, posle raskidanja koalicije od strane Aktivne građanske inicijative, usled, kako se tvrdilo, pritisaka i pretnji na lidera Inicijative, koja je početkom nedelje saopštila da neće učestvovati na izborima. Sada na listi ove koalicije ima 14 kandidata, umesto 22 koliko ih je bilo inicijalno.\nSrpski patriotski savez, prema ovim najnovijim informacijama iz CIK-a, nema nijednog sertifikovanog kandidata, što znači da neće ni učestvovati na izborima i nema, za sada, informacija šta je tačno razlog nesertifikacije.\nNakon sertifikacije, politički subjekti će imati i dodatnih dva dana roka da potvrde svoje učešće na izbora 11. juna, odnosno da zatraže da se povuku.\nKampanja počinje za šest dana i trajaće deset, a od svih prijavljenih lista kosovskih Srba samo je Srpska dobila podršku premijera Srbije, Aleksandra Vučića i Vlade Srbije.\n27.10.2020 Opljačkano srpsko domaćinstvo u Plemetini kod Obilića (316)


Putinova kancelarija negirala da je postignut sporazum o primirju\nPortaprol Vladimira Putina, Dmitrij Peskov, negirao je da su Ukrajina i Rusija dogovorili sporazum o primirju, jer kako je rekao glasnogovornik ruskog predsjednika, "Rusija nije dio ukrajinskog konflikta".\nTime su negirane prethodno objavljene inforamacije da su Rusija i Ukrajina postigled sporazum o primirju na istoku Ukrajine.\nKremlj je u srijedu saopštio da su Vladimir Putin i ukrajinski predsjednik Petro Porošenko dogovorili korake prema postizanju mira na istoku Ukrajine, ali da obustva vatre nije dogovorena između Moskve i Kijeva, jer Rusija nije strana u konflikitu.\nPorošenkova kancelarija, prethodno je obajvila da su se Moskva i Kijev dogovorili o "trajnoj obustavi vatre" u regionu Donabs na istoku Ukrajine.\nRuska agencija RIA novosti citirala je Dmitrija Peskova, Putinovog sekretara za medije, koji kaže :\n"Putin i Porošenko su zaista razgovarali o koracima koji bi doprinijeli postizanju primirja između milicija i ukrajinskih snaga.Rusija se ne može fizički dogovoriti o obustvi vatre budući da nije dio konflikta".


Počeli sajmovi u Novom Sadu › Made-in-Germany.rs\nNa Novosadskom sajmu je počeo 49. Međunarodni sajam lova, ribolova i sporta „LORIST“, u okviru kojeg će se do 2. oktobra predstaviti i 6. Sajam šumarstva, 23. Međunarodni sajam hortikulture, 24. Međunarodni sajam Eko-svet i 7. Međunarodni sajam konjarstva, dok se 49. Međunarodni sajam turizma završava sutra.\n– LORIST iz godine u godinu pokazuje da nas je sve više, da se sve glasnije i sve dalje čuje za ove međunarodne priredbe koje objedinjuju izuzetno perspektivne oblasti privrede i života u Srbiji. To što ima dosta novih izlagača, čak 20% više nego prošle godine, potvrđuje da smo mi ne samo atraktivno tržište za promociju proizvoda i usluga, nego i vrlo pouzdan i uvažen partner za saradnju – rekao je gradonačelnik Novog Sada Miloš Vučević.\nPo njegovim rečima sve to govori da je Srbija stabilno, perspektivno i sigurno mesto za razvoj biznisa, posebno kada je u fokusu „zdravo i prirodno“, kao najcenjenije na globalnom tržištu. On je istakao da je Novi Sad sa razlogom centar ovih sajmova, jer, kako kaže, nema puno tako srećnih gradova koji imaju i reku, i planinu, i plodnu ravnicu, i još uvek ogroman neiskorišćen potencijal.\n– Veliko interesovanje izlagača i posetilaca zapravo vraća onaj stari sjaj koji je LORIST imao tokom proteklih pet decenija. Pokrajinska Vlada je postavila, kao jedan od svojih važnijih ciljeva, i razvoj turizma, a tu svakako značajno mesto zauzima i lovni turizam – rekao je Đorđe Milićević, potpredsednik Pokrajinske vlade.\nPočeli sajmovi „Grafima“ i „Biro expo“\nOd MiG na 30/09/2016 / AKTUELNO / Ostavite komentar


Vrijednost oduzete imovine u RS 1.7 miliona KM\nBANJALUKA- Direktor Agencije za upravljanje oduzetom imovinom Republike Srpske Svjetlana Kusić izjavila je da je trenutna vrijednost oduzete imovine kojom Agencija upravlja 1.702.166 KM.\n"Vrijednost imovine koja je pravosnažnom odlukom suda trajno oduzeta iznosi 663.746 maraka", precizirala je Kusićeva.\nOna je navela da strukturu oduzete imovine čine po dva automobila i stana, tri kuće, po jedno parking mjesto i teretno motorno vozilo, kao i 59 komada informatičkih uređaja i opreme.\n"Imovina kojom Agencija upravlja uglavnom potiče iz krivičnih djela organizovanje nedozvoljenih igara na sreću, iznude, zelenaštva, pranja novca, nedozvoljene trgovine, davanje mita i organizovanog kriminala", navela je Kusićeva.\nGovoreći o aktivnostima Agencije u narednom periodu, Kusićeva je rekla da je prioritetno aktivno učestvovanje u radu Radne grupe za izradu zakona o oduzimanju imovine koja je proistekla izvršenjem krivičnog djela, kojim će biti propisana ovlašćenja Agencije, odnosno djelokrug rada u poslovima upravljanja oduzetom imovinom.\n"Nakon donošenja ovog zakona, odnosno njegovog stupanja na snagu, Agenciji predstoje aktivnosti na izradi podzakonskih akata kojim će se detaljnije razraditi propisani poslovi upravljanja oduzetom imovinom", napomenula je Kusićeva.


Logo novinske agencije Beta\nBeogradska policija identifikovala je i privela 49-godišnjeg muškarca zbog sumnje da je glavnom uredniku agencije Beta Draganu Janjiću uputio SMS poruku "ako u subotu bude nereda, čini mi se da će Beta biti spaljena", saopštilo je Ministarstvo unutrašnjih poslova.\nU saopštenju MUP-a se navodi da se sumnja da je isti čovek 18. marta ove godine zvao i direktora televizije N1 Jugoslava Ćosića kome se predstavio kao službenik Vlade SAD i od njega tražio „dokaze da je napad na Novom Zelandu povezan sa Srbijom ili će mu biti uskraćen ulazak u SAD“.\nĆosić je na Tviteru napisao da "tog čoveka ne poznaje, da mu nije prijatelj i da ga u životu nije video".\nPolicija je o svemu vezanom za pretnje Janjiću obavestila Prvo osnovno javno tužilaštvo, dok je u slučaju sa Ćosićem obavešteno Treće osnovno javno tužilaštvo.\nAgenciji Beta upućene su pretnje o fizičkom napadu, saopštila je ta nezavisna beogradska novinska agencija.\n"Ako u subotu bude nereda, čini mi se da će Beta biti spaljena. Ništa strašno kao u RTS, demokratski izraženo nezadovoljstvo", navedeno je SMS poruci koju je Dragan Janjić, glavni i odgovorni urednik Bete dobio u sredu, saopštila je agencija.\n“Budući da se u poruci govori o mogućnosti spaljivanja prostorija Bete, što doživljavamo kao veoma ozbiljnu pretnju, slučaj je prijavljen policiji koja će da sprovede istragu”, navodi se u saopštenju.\n“Policiji su dostavljene informacije o telefonu sa koga su pretnje upućene, kao i informacije o ranije upućivanim porukama koje nisu bile tako eksplicitne, ali su ozbiljan razlog za zabrinutost”, dodaje se u saopštenju agencije Beta.